Kursevi engleskog jezika za decu od 3 do 5 godina\nU današnje vreme je, čini se sve veća potreba za učenjem stranih jezika, pa zato i ne čudi što su kursevi engleskog jezika za decu od 3 do 5 godina, a koje u celoj Srbiji organizuje Aademija Oxford naročito posećeni. Iako, vrlo verovatno mališanima to ne izgleda zanimljivo, njihovi roditelji su svesni činjenice koliko je važno učenje stranih jezika, a posebno engleskog.\nUzevši u obzir da predavači u našoj školi engleskog jezika za decu od 3 do 5 godina imaju visoka profesionalna iskustva i znanja, to možete biti uvereni da će deca na najbolji mogući način da savladaju znanja koja su primerena njihovom uzrastu. Tako će oni kroz igru, odnosno pesmu i na potpuno interaktivan način da se upoznaju sa osnovama komuniciranja na engleskom jeziku, tako da ćete sasvim sigurno biti oduševljeni njihovim napredovanjem.\nTakođe, roditelji ili staratelji polaznika ovih obuka dobijaju od profesora na kraju svakog meseca tokom održavanja ove obuke i kratak izveštaj u kome su navedene sposobnosti njihovog deteta, to jest njihov napredak. A u tom dokumentu, koji nosi oznaku O2 će profesor da iznese svoja zapažanja o napretku određenog učenika, tako da će roditelji imati jasan uvid u to da li je njihovo dete angažovano i zainteresovano na časovima, ali i da li je motivisano za učenje engleskog jezika, te kako napreduje. Onda kada postoji potreba, a obično pri kraju obuke će profesor u ovom izveštaju i da navede svoje mišljenje o daljem pohađanju obuka za svako dete posebno. Inače, u ovom formularu se nalazi i broj izostanaka deteta za prethodni mesec i svi ostali detalji koji su relevantni za napredak svakog učenika ponaosob.\nPrijavljivanje za pohađanje ovog kursa se vrši u toku cele godine i to lično u svim poslovnicama Akademije Oxford. Budući da škola i kursevi engleskog jezika za decu od 3 do 5 godina počinju da se održavaju svakog septembra, to znači da kandidati koji izvrše prijavu ranije moraju svakako da sačekaju sledeći septembar, a kako bi mogli da pohađaju obuku, pod uslovom da se u odabranoj poslovnici oformi grupa. Pored toga roditelji ili staratelj deteta imaju mogućnost i da prijavu izvrše preko mejla, a koji je naveden na zvaničnom sajtu organizatora kursa i na koji bi trebalo da pošalju sve podatke deteta, te mogu da odabranu poslovnicu kontaktiraju putem telefona i na taj način prijave svoje dete za pohađanje ove obuke.\nŠta obuhvata škola i kursevi engleskog jezika za decu od 3 do 5 godina?\nKada se uzme u obzir starost kandidata koji su zainteresovani za pohađanje ovog tipa obuke, sasvim je jasno zbog čega profesori nastoje da predviđeni nastavni plan i program maksimalno prilagode njihovim potrebama. Radi se o tome da polaznici u okviru kurseva i škole engleskog jezika za decu od 3 do 5 godina isključivo ovaj jezik uče kroz posebno osmišljene interaktivne igrice i pesme, a nakon nekog vremena polaznici mogu u određenim trenucima i da uče kroz crtanje konkretnih pojmova.\nVrlo je važno naglasiti i to da su deca tokom trajanja ove obuke naročito motivisana za rad i učenje, jer profesori nastoje da ih na sve načine stimulišu. Tako oni, na primer dobijaju pečate u različitim oblicima za urađene domaće zadatke, a na kraju svakog meseca kursa po jedan učenik u grupi koji je bio najaktivniji dobija posebnu diplomu kao nagradu za svoj rad. A svi polaznici u okviru jedne grupe nakon što urade određeni broj domaćih zadataka dobijaju neku simboličnu nagradu.\nBudući da je princip testiranja nešto drugačiji kod dece ovog uzrasta, profesori ih neposredno pre upisa uglavnom testiraju usmenim putem, te na taj način i proveravaju nivo njihovog znanja.\nKada se završi škola i kurs engleskog jezika za decu od 3 do 5 godina, tada će i svi polaznici da dobiju sertifikate, stim što nije prisutno zvanično polaganje završnih ispita, a budući da profesori na osnovu provera u toku obuke i pažljivog praćenja svakog polaznika, imaju sasvim jasan uvid u stepen njihovog napretka.\nU toku pohađanja ovog kursa, polaznici će imati i dve priredbe na kojima će biti u prilici da pokažu svoje znanje koje su stekli tokom nastave. Obično se te priredbe odvijaju oko Nove godine i na kraju obuke, a svi roditelji i staratelji polaznika će biti pozvani da prisustvuju. Postoji i organizovanje takozvanog otvorenog ili javnog časa („Show class“), a kada roditelji i staratelji mališana koji pohađaju ovu obuku imaju priliku da prisustvuju nastavi, kako bi videli na koji način se odvija jedan čas. Inače, ova aktivnost se ni u kom slučaju ne priprema unapred, već se jednostavno roditeljima i starateljima mališana pruža mogućnost da steknu uvid u način sprovođenja aktivnosti na jednom času.\nKako se odvija nastava u školi engleskog jezika za decu od 3 do 5 godina?\nKursevi i škola engleskog jezika za decu od 3 do 5 godina se u većini slučajeva odvijaju prema pravilima grupne nastave, stim da Akademija Oxford naročito obraća pažnju na visok kvalitet obuka, tako da grupe uvek budu manje. A to, zapravo znači da one broje od najmanje četvoro, do maksimalno desetoro mališana.\nU slučaju da se roditelj ili staratelj deteta odluče za drugi vid nastave, trebalo bi da znaju da im pružimo mogućnost individualne i poluindividualne, kao i nastave onlajn. Isto tako, oni mogu i da angažuju naše profesore, koji će da drže privatne časove engleskog jezika za decu od 3 do 5 godina, a u skladu sa dogovorom.\nKome su ovi kursevi namenjeni?\nMogli bismo reći da je pohađanje ovog kursa namenjeno svim mališanima koji imaju između 3 i 5 godina i koji žele da nauče engleski jezik. Ali budući da oni nisu primarno zainteresovani za učenje ovog jezika, onda ćemo reći da bi njihovi roditelji, to jest staratelji trebalo da na osnovu svojih potreba i procena mališana, trebalo da donesu odluku da njihova deca pohađaju obuku i kurs engleskog jezika za decu od 3 do 5 godina.\nUzevši u obzir da je reč o specifičnoj grupi dece, koji su manji i ne mogu da pristupe testiranju pisanim putem, kao što je to slučaj kod starije dece, ovde se testiranje vrši uglavnom usmenim putem. Podrazumeva se i da testiranje neće biti izvršeno ukoliko kandidat nema nikakvo predznanje engleskog jezika. A ako predavači budu ustanovili da mališani imaju znanja koja spadaju u naprednije za njihov uzrast, onda će predložiti roditeljima ili starateljima da ta deca kurseve pohađaju sa starijim polaznicima.\nVrlo je važno da naglasimo i to da staratelji li roditelji imaju obavezu da sa zaposlenima u Akademiji Oxford u kojoj se i organizuju kursevi i škola engleskog jezika za decu od 3 do 5 godina treba da potpišu ugovor, pa se istog razloga od njih i zahteva da prilikom upisa svakako ponesu validan lični dokument koji poseduje fotografiju, a pritom se najpre misli na važeću ličnu kartu. Ukoliko njihova lična karta ima čip, neophodno je da imaju i očitan ovaj lični dokument.\nKoliko traju kursevi i škola engleskog jezika za decu od 3 do 5 godina?\nU principu, svi kursevi engleskog jezika za decu od 3 do 5 godina se odvijaju u toku školske godine, a što znači da traju od septembra do meseca juna. Isto tako se podrazumeva i da u toku školskog raspusta Akademija Oxford ne organizuje nastavu, a ukoliko kandidati pohađaju grupnu obuku.\nNaravno, ako se odluče za druge vrste nastave (poluindividualna, online, individualna), a budući da se direktno sa predavačima dogovara o dinamici i tačnim terminima, onda taj tip nastave i može da bude održavan čak i u toku školskih raspusta.\nInače, mališani imaju dva školska časa u toku jedne nedelje, to jest pohađaju nastavu u trajanju od po 45 minuta dva dana u nedelji, a prema tačno utvrđenim terminima, o kojima će svakako biti blagovremeno obavešteni njihovi roditelji, to jest staratelji.\nKoja literatura se koristi?\nKursevi i škola engleskog jezika za decu od 3 do 5 godina podrazumevaju nastavni plan i program koji prati udžbenik „Play Time“.\nBitno je da naglasimo i to da je ovaj udžbenik priznat na međunarodnom nivou, kao i da je izdat od strane renomiranog izdavača. U njemu postoje audio i video materijali, a mališani dobijaju i mogućnosti da tokom trajanja obuke pristupaju različitim sadržajima koji se tiču gradiva iz ovog udžbenika na internetu.\nRoditelji ili staratelji polaznika imaju mogućnost da pomenutu literaturu pribave sami ili da je naruče u okviru poslovnice organizatora obuke, u kojoj i prijavljuje svoje dete za njeno pohađanje.\nKoja je cena kursa i škole engleskog jezika za decu od 3 do 5 godina?\nNa prvom mestu moramo da naglasimo da Akademija Oxford nastoji ne samo da održi izuzetno visok kvalitet nastave, a po kome je svi poznaju, već i da maksimalno izađe u susret svojim polaznicima kada je u pitanju cena škole i kurseva engleskog jezika za decu od 3 do 5 godina. Iz tog razloga, u gotovo svim poslovnicama zainteresovanim polaznicima se omogućuje da prvi mesec nastave pohađaju potpuno besplatno, ali svakako je neophodno da njihovi roditelji ili staratelji provere da li ovo važi i u konkretnoj poslovnici u tom trenutku. Ovde je najvažnije da naglasimo da ukoliko određeni polaznik krene, na primer desetog septembra da pohađa obuku mi ćemo svakako časove koje je propustio da nadoknadimo, a plaćanje se vrši do desetog u mesecu na tačno utvrđen način.\nUkupnu cenu kursa engleskog jezika za decu od 3 do 5 godina\nDeca 3 do 5 godina\nTakođe, Akademija Oxford mnogim svojim polaznicima nudi različite popuste, pa tako za decu bez jednog roditelja ili za one mališane koji su u hraniteljskim porodicama, a pod uslovom da za to dobijemo potvrdu od socijalne službe je omogućeno 20% popusta. Uz to naglašavamo da se popust obračunava za svaki mesec u toku trajanja ovog kurs.\nPostoje i specijalni, takozvani porodični popusti, a koji se odnose upravo na kurseve engleskog jezika i podrazumevaju, najpre da za dva člana iz jedne porodice koji pohađaju odabrane kurseve ovog jezika jedan član porodice dobija popust, a u smislu da je poslednja rata koji treba da plati 2 000 dinara. U slučaju da naše kurseve engleskog jezika za decu od 3 do 5 godina i ostale kurseve ovog jezika pohađaju tri člana iz jedne porodice, jedan polaznik dobija gratis kurs ovog jezika, ali uz uslov da apsolutno svi završe kompletne nivoe. Ukoliko se ne ispoštuje taj zahtev, onda su u obavezi da plate naknadu u celokupnom iznosu cene odabranog kursa.\nNaglašavamo i to da su ovo trenutno aktuelne informacije, ali da bi za svaki slučaj o konkretnim popustima koje podrazumevaju škola i kursevi engleskog jezika za decu u odabranoj poslovnici, roditelj ili staratelj trebalo da se informišu u trenutku kada budu vršili prijavu svoje dece.\nGde i kada se održavaju kursevi i škola engleskog jezika za decu od 3 do 5 godina?\nNastava u okviru ove škole se održava u apsolutno svakoj poslovnici Akademije Oxford u kojoj se prijavi dovoljan broj kandidata da bi jedna grupa mogla da bude formirana, a to podrazumeva da se kursevi i škola engleskog jezika za decu od 3 do 5 godina organizuju u svakoj poslanici u kojoj se prijavi minimalno četiri kandidata.\nVažno je da naglasimo da, iako se nastava odvija tokom cele školske godine, a prijavljivanje je moguće u toku cele kalendarske godine, zainteresovani polaznici moraju da sačekaju naredni termin kada počinje ova obuka da bi mogli da je pohađaju. Tako, recimo ukoliko neko prijavu izvrši u mesecu maju, on će morati da svakako sačeka septembar, da bi mu bilo omogućeno da pohađa ovaj kurs.\nKada je u pitanju individualna, odnosno poluindividualna nastava, ona se organizuje isto tako u svakoj poslovnici, ali prijavljeni polaznici ne moraju da čekaju da se oformi grupa, budući da ovo podrazumeva prisustvo samo jednog ili dva polaznika, tako da se sa profesorima njihovi roditelji i staratelji dogovaraju oko svih detalja. A to na prvom mestu uključuje tačan datum kada će početi ova nastava, a zatim i dogovor oko dinamike po kojoj će se sprovoditi.\nKada su u pitanju privatni časovi engleskog jezika za decu od 3 do 5 godina, nihovi roditelji, odnosno staratelji će se sa profesorom dogovoriti kako o terminima, tako isto i o mestu gde će se ovaj vid obuke pohađati, uzevši u obzir da našim polaznicima nudimo mogućnost da privatne časove pohađaju i u svom domu i u prostorijama naše poslovnice.\nroditelji ili staratelji polaznika će izvršiti prijavljivanje za pohađanje ovog kursa i to u toku cele godine, a imaju mogućnost da to učine ili lično u jednoj od poslovnica organizatora ili preko mejla, odnosno broja telefona (mejl adresa na koju se šalju informacije o polazniku je navedena na zvaničnom sajtu Akademije Oxford)\nprilikom upisa polaznika, njihovi roditelji, odnosno staratelj moraju da imaju uz sebe i validan lični dokument sa fotografijom, budući da je neophodno da bude izvršena njihova identifikacija prilikom potpisivanja ugovora sa organizatorom ove obuke\nškole i kursevi engleskog jezika za decu od 3 do 5 godina se odvijaju od septembra do maja, to jest u potpunosti prate školsku godinu, ali i školski raspusti, kada se nastava ne održava\nu toku trajanja kursa, a na kraju svakog meseca roditelji dobijaju takozvani obrazac O2, što predstavlja pisani izveštaj o napretku njihovog mališana\nplaćanje se vrši do desetog u mesecu i to direktno u odabranoj poslovnici u kojoj dete pohađa obuku\nprvi mesec kursa je za sve polaznike u većini poslovnica organizatora potpuno besplatan.\nSpisak gradova za kurs engleskog jezika za decu od 3 do 5 godina


Internet Vesti: октобар 2009\nWowd – novi internet pretraživač osmislili stručnjaci iz Srbije\nKorisnicima Interneta odnedavno je na usluzi novi pretraživač, www.wowd.com koji su osmislili vrhunski stručnjaci iz Srbije, a koji omogućava da se na najbrži i najprovereniji način dođe do traženih informacija, izjavio je Tanjugu menadžer ovog servisa za našu zemlju Ben Tarabar.\nOsnivač i idejni tvorac je dr Borislav Agapiev, Beograđanin koji živi i radi u Portlandu (SAD), a svetska promocija pretraživača održana je protekle nedelje, 20. oktobra, u San Francisku, u okviru konferencije “Web2.0 Summit”.\nTarabar je objasnio da je Agapiev pre tri godine u Beogradu formirao razvojni tim, sastavljen od najistaknutijih mladih inženjera i studenata iz Srbije, osvajača medalja na brojnim takmičenjima iz programiranja u zemlji i inostranstvu, koji su osmislili novi internet servis.\nPretraživač je u ranoj fazi razvoja javno testiran pre godinu dana isključivo u Srbiji i to pod imenom “Edgios”.\nU osnovi, kako je naveo Tarabar, radi se o pretraživaču u realnom vremenu baziranom na tehnologiji koja se fundamentalno razlikuje od svih dosadašnjih, a omogućava korisniku da otkrije šta je u svakom momentu popularno na internetu.\n“Hot list” popularnih stranica ažurira se uživo pred očima korisnika i omogućava da se u realnom vremenu otkriju najnoviji trendovi, teme i najzanimljivije stranice.\n“Jedinstveni pristup koji ima Wowd, omogućava da se ono najpopularnije na Internetu odredi na osnovu stranica koje posećuju ljudi, a ne Web-roboti”, istakao je Tarabar i dodao da Wowd ima finansijsku podršku najeminentnijih Venture Capital fondova iz Silicijumske doline, DFJ i KPG.\nSedište kompanije je u gradu Palo Alto u Kaliforniji, a ima kancelarije u Portlandu i u Beogradu, s tim što se u srpskoj prestonici nalazi kompletan razvojni tim.\nОбјавио NetZarada у 17:44 Нема коментара:\nProcena bezbednosti veb lokacija učesnika Sinergije 09\nKompanija Microsoft Software će u saradnji sa partnerskom firmom Network Security Solutions pokloniti osnovnu procenu bezbednosti veb lokacije svim zainteresovanim firmama - učesnicama Sinergije 09, bez obzira na broj prijavljenih posetilaca ove IT konferencije. Konsultanti firme Network Security Solutions će primenom hakerskih metoda testirati bezbednost veb lokacije zainteresovanog klijenta u odnosu na listu OWASP TOP 10 (OWASP - Open Web Application Security Project, organizacija koja se bavi unapređivanjem bezbednosti veb lokacija).\nVerovatnoća da postoje bezbednosni propusti je oko 90 odsto ukoliko veb lokacija sadrži bilo šta osim statičkog HTML. Bezbednosni propusti u veb aplikacijama mogu imati za posledicu gubitak intelektualne svojine i podataka vlasnika lokacije, kao i negativan uticaj na ugled kompanije, ali i prestanak izvršenja usluga i brojne druge sistemske, finansijske i zakonske posledice. Na osnovu istraživanja instituta SANS, više od 60 posto napada uočenih na Internetu su napadi na veb aplikacije, a utvrđeno je i da preko 90 posto veb lokacija ima jedan ili više propusta sa liste OWASP TOP 10.\nViše informacija na ovu temu, kao i Internet vezu za registraciju za besplatnu procenu veb lokacije možete naći na veb stranici\nОбјавио NetZarada у 11:10 Нема коментара:\nпетак, 9. октобар 2009.\nMascus.rs – prva domaća online pijaca\nPočetkom oktobra, firma BITERRA d.o.o. iz Ajdovščine, Slovenija, uspešno je postavila i objavila srpsku verziju internacionalnog portala, www.mascus.rs\nMascus.rs je prva javna elektronska pijaca na Internetu koja omogućava profesionalcima kupovinu i prodaju polovnih mašina i opreme iz 6 oblasti: građevinarstvo, poljoprivreda, šumarstvo, industrijske mašine, komunalna tehnika i tehnika.\nMascus pruža mogućnost profesionalcima u Srbiji da lako i brzo učestvuju na tržištu polovnih mašina i opreme, a pored velikog broja polovnih mašina i opreme, na ovom portalu možete naći i niz dodatnih usluga o načinima finansiranja i transporta.\nMascus postoji u 32 zemlje i preveden je na 26 jezika, a od oktobra je partnerima ponudjen još jedan jezik i samim tim i novo tržište – srpsko. Mascus pruža mogućnost profesionalcima u Srbiji da lako i brzo, aktivno učestvuju na tržištu polovnih mašina i opreme u Srbiji, ali i u Evropi. Pored velikog broja polovnih mašina i opreme, naovom portalu možete naći i niz dodatnih usluga o načinima finansiranja i transportnim uslugama u Srbiji.\nОбјавио NetZarada у 23:12 Нема коментара:\nSHADE Solutions Malta\nWowd – novi internet pretraživač osmislili stručnj...


Ekonomisti: Stanje u privredi lošije nego pre 10 godina\nBiznis Autor:Boško Nicović22. feb. 201621:24 > 21:29\nStanje u privredi Srbije sada je lošije nego pre 10 godina, a ekonomija zemlje i dalje najviše zavisi od politike, složili su se učesnici skupa "Srpska ekonomija i privreda od 2006. do 2016." koji je organizovan u Beogradu povodom 10 godina izlaženja časopisa Biznis Magazin i Ekonometar.\nEkonomista Ljubomir Madžar je kazao da jedino poslovni ljuzdi mogu povući Srbiju napred i izvući je iz nedođije u kojoj se sada nalazi.\n„Nikada nećemo imati pivredni rast sve dok se glasovi na izborima dobijaju prozivkom poslovnih ljudi i najavama hajki na njih“, kazao je Madžar.\nPredsednik kompanije „Metalac“ iz Gornjeg Milanovca Dragoljub Vukadinović je upozorio da je katastrofalno stanje u obrazovanju, jer se ne školuju kadrovi za privredu, već za evidenciju zavoda za zapošjavanje.\nEkonomista Ivan Nikolić je kazao da je preduzetnički sektor u Srbiji slabašan jer ga stalno potiskuje politika.\nOn je kao primer navo da je najveći udeo nenaplativih kredita u domaćim privrednim bankama i da iznosi 32,9 odsto.\nČlan Fiskalnog saveta Nikola Altiparmakov je ukazao da su pred Srbijom dve izazovne godine u kojima će morati da se sprovodi fiskalna konsolidacija i reforme javne uprave i javnih preduzeća.\nBiznis Magazin i Ekonometar, kako je istakla glavna urednica i osnivač Radojka Nikolić, postali su nezaobilazno štivo za poslovne ljude, ali i za one koje zanimaju ekonomske teme i preduzetništvo.\n„Vlada Srbije je 2016. godinu proglasila za godinu preduzetništva, a mi smo već realizovali deceniju preduzetništva, jer smo pre deset godina startovali sa časopisima koji i danas predstavljaju savremene vodiče kroz svet biznisa, ekonomije i preduzetništva“, rekla je ona.\nPriznanje Planeta Biznis za uspešno upravljanje kompanijom dodeljeno je izvršnom direktoru kompanije Nelt Milošu Jeliću, za uspešno preduzetništvo izvršnoj direktorki modne kuće Luna iz Požarevca Biljani Jovanović i za najuspešniji program korporativne društvene odgovornosti Komercijalnoj banci.\nNelt grupu čini 12 kompanija u kojima je zaposleno oko 3.800 ljudi i to u sedam zemalja na dva kontinenta, a godišnji promet je u 2015. premašio 700 miliona evra. Konfekcija Luna, koja ima više od 180 radnika, izvozi 50 odsto proizvodnje u zemlje regiona i na tržište EU. Komercijalna banka je u 2015. godini za projekte korporativne društvene odgovornosti izdvojila 36,7 miliona dinara ili oko 300.000 evra.\nLjubomir MadžarMetalacNikola Altiparmakovprivredarast


Jeftini letovi iz Šri Lanke do Nemačke - Avio karte Šri Lanka Nemačka - eSky.rs\nAvio karte iz Šri Lanke do Nemačke\nPretražite letove iz Šri Lanke do Nemačke\nProverite najbolje prilike za letove iz Šri Lanke do Nemačke\nZa rutu iz Šri Lanke do Nemačke nema direktne veze\nNajkraći letovi s presedanjem traju oko 12h 52min.\n✔ Postoje li posebne ponude za letove iz Šri Lanke do Nemačke na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Nemačke?\n✔ Ako rezervišem let iz Šri Lanke do Nemačke, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Nemačke?\nBudite sigurni, da na eSky.rs ponuda letova iz Šri Lanke do Nemačke uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Šri Lanka - Nemačka


Održan memorijalni turnir "Nemanja Stambolija"\nnedelja, feb 19 2017\nJuče je u sportskoj dvorani Osnovne škole "Žarko Zrenjanin" u Apatinu održan memorijalni, 10. po redu turnir u rukometu "Nemanja Stambolija". Preko 200 gledalaca imalo je priliku da uživa u pravom sportskom spektaklu, a pobednik turnira je ekipa domaćina. Rukometni klub iz Apatina u finalu se susreo sa sjajnom ekipom Lavovi iz Bačke Palanke, a na kraju rezultat je bio 24:19.\nU utakmici za treće mesto, Sivac 69 je zasluženo slavio protiv ekipe Metalca iz Futoga rezultatom 24:21.\nPoredak nakon završenog turnira je sledeći:\nRK "Apatin", Apatin\nRK "Lavovi", Bačka Palanka\nRK "Sivac 69", Sivac\nRK "Metalac", Futog\nRukometni klub Apatin već deset godina organizuje ovaj turnir u znak sećanja na svog člana i kadetskog reprezentativca Nemanju Stamboliju koji je bio jedan od najperspektivnijih golmana Srbije u svojoj generaciji.\nViše iz ove kategorije « Plivački klub Polet slavi 130. rođendan\tŠahovski šmek Novaka Pezelja se nastavlja »


Ponovo zaustavljen postupak VTO - Zdravlje Vodič | Vaš vodič kroz zdravstveni sistem Srbije\nProces vantelesne oplodnje se odlaže zbog epidemije virusa korona, a parovi će o novim terminima biti obavešteni, saopštilo je Udruženje Šansa za roditeljstvo. U Udruženju ističu da su nadležni odluku doneli na osnovu mišljenja epidemiologa Instituta za javno zdravlje Srbije “Dr Milan Jovanović Batut” i da će svi zakazani termini, konsultacije i procesi biti obustavljeni.\nParovi koji su započeli proces, u konsultaciji sa lekarom, treba da donesu odluku o nastavku, odnosno prestanku procesa ili eventualnog zamrzavanja embriona. Rad komisija u zdravstvenim ustanovama se obustavlja od ponedeljka. Nadležni će obavestiti parove o novom terminu, kao i o tome da je komisija otkazana. Odrediće se novi termin kada se za to steknu uslovi – navode u Udruženju.\nIz “Šanse za roditeljstvo” upozoravaju da će starosna granica ponovo biti problem i dodaju da će se naći rešenje kao što je bilo i nakon završenog vanrednog stanja.\nPodsećaju da su mnogi parovi i pojedinci zatvaranjem granica sprečeni da odu u inostranstvo na proceduru donacije, koja je u Srbiji neizvodljiva.\nRFZO je, kako dodaju obavestio klinike da do daljnjeg neće dostavljati nove spiskove osiguranih za zakazivanje termina za konsultacije za proces VTO sve dok se u Srbiji ne stvore uslovi za ponovno upućivanje istih na postupak vantelesne oplodnje.\nIz Udruženja podsećaju na složenost celog postpuka i veoma težak proces kako psihički tako i proceduralni kroz koji parovi prolaze, pogotovo oni koji, godinama čekaju na VTO i izražavaju nadu da epidemija neće dugo trajati i da će parovi moći u najskorijem roku da nastave proces.


Đukanović rešen da pristane na sve samo da pravoslavna crkva ne bude srpska! - Alo.rs\nĐukanović pola državljana Crne Gore nazvao ludacima\nPredsednik Crne Gore Milo Đukanović nazvao je prekjuče pola države koja protestuje protiv otimanja svetinja ludacima, da bi samo dan kasnije premijer Duško Marković po njegovom nalogu mitropolitu Amfilohiju napisao pismo u kome ga poziva da se dogovore oko spornih tačaka Zakona o slobodi veroispovesti! Ne treba biti dalekovid da bi se razumelo da se sa pobunjenim narodom igraju po sistemu „dobar policajac - loš policajac“, ali pred njima je samo jedan cilj: da Srpsku pravoslavnu crkvu oteraju iz Crne Gore.\n- Ne dozvolite da se vaša verska sloboda zloupotrebljava na način na koji se zloupotrebljava ovih dana po Crnoj Gori, a zloupotrebljava se da bi se srušila Crna Gora - kazao je Đukanović u momentu dok su njegovi „milogorci“ prebijali, a njegova policija hapsila građane koji su dostojanstveno izražavali svoj revolt na ulicama zbog usvajanja sramnog zakona o slobodi veroispovesti.\n- Mi imamo vrlo jasnu nameru, a to je da obezbedimo bespogovornu implementaciju onoga što su ustavna određenja u Ustavu Crne Gore, a to je odvojenost crkve i države i zagarantovana sloboda veroispovesti - zaključio je Đukanović, koji je još letos inicirao formiranje pravoslavne crkve Crne Gore bez nacionalnog predznaka, što bi, kako je rekao, okončalo podeljenost pravoslavnih vernika u Crnoj Gori.\nDan nakon tog Đukanovićevog govora, premijer Crne Gore Duško Marković pisao je mitropolitu crnogorsko-primorskom Amfilohiju i izrazio spremnost za dijalog koji bi bio vođen između Vlade i Mitropolije u vezi sa spornim Zakonom o slobodi veroispovesti.\nMarković je naveo u pismu mitropolitu da je Vlada spremna da se još jednom zajednički sagledaju najbolja rešenja za primenu spornih članova 62-64 tog zakona i da se kroz dijalog dođe do mogućeg konsenzusa. On je izrazio spremnost da se otklone sve dileme i sumnje oko korišćenja crkava, hramova i manastira, odnosno njihove buduće namene. Marković je naglasio da je Vlada spremna da učini dodatni napor kako bi pravoslavni građani u Crnoj Gori krenuli jednim i zajedničkim putem.\n- Ka tom kompleksnom i zahtevnom cilju potreban je novi sadržaj u odnosima Vlade i Mitropolije crnogorsko-primorske, koji uz poverenje, kao nužni uslov, podrazumeva i preuzimanje odgovornosti u odnosu na naše sadašnje uloge - ocenio je premijer Crne Gore.\nPola Crne Gore ludaci\n- Ne dozvolite da budete deo tog ludačkog pokreta - rekao je Đukanović na sednici Opštinskog odbora u Tivtu, govoreći o oko 150.000 građana koji su ustali u odbranu SPC i svetinja na koje je on svojim zakonom direktno udario.\nmilo đukanović manastir ostrog Srpska pravoslavna crkva otimanje region\nOd postanka sveta ,pa nadalje niko nikada nije dobio sve, pa nece ni Milo.


Bivšem ministru Draginu i saradnicima pritvor do 30 dana\nBivšem ministru poljoprivrede Srbije Saši Draginu i još petorici osumnjičenih za zloupotrebu službenog položaja u aferi Azotara određen je pritvor do 30 dana, izjavio je u ponedeljak uveče specijalni tužilac za organizovani kriminal Miljko Radisavljević.\n"Sudija za prethodni postupak posebnog odeljenja Višeg suda u Beogradu odredio je pritvor Draginu, bivšem predsedniku Upravnog odbora HIP 'Azotare Pančevo' Radosavu Vujačiću, bivšem zameniku direktora Mihajlu Grujiću i vlasniku konsultantske kuće 'Ces Mekon' Zvonimiru Nikeziću", rekao je Radisavljević agenciji Beta.\nOn je dodao da je pritvor do 30 dana određen i bivšem direktoru kruševačkog Instituta za krmno bilje Dragiju Lazareveću i vlasniku preduzeća "Terabo" Borislavu Stojkoviću.\nPritvor nije određen bivšem direktoru poljoprivrednog dobra "Aleksa Šantić" kod Sombora Arseniju Kataniću.\nDragin i ostali osumnjičeni terete se da su zloupotrebom službenog položaja i nezakonitom prodajom regresiranog mineralnog đubriva, oštetili budžet Srbije za više od 4,5 miliona evra.


Vesti online / Sport / Košarka / Denver zaustavio Kliperse, poraz Njujorka\nKobi ubacio 36 poena u porazu Lejkersa\nIako je tim Njujorka izgubio najbolji pojedinac meča bio je njihov igrač Karmelo Antoni, koji je postigao 45 poena. Blejzerse je predvodio Nikola Batum sa 26 poena i 6 asistencija, 21 poena uz 6 proigravanja imao je Demijan Lilard, dok je LaMarkus Oldridž ubacio 19 poena uz 14 skokova.\nEkipa LA Klipersa je posle rekordnih 17 pobeda u nizu izgubila na gostovanju od Denvera sa 87:92, dok su košarkaši LA Lejkersa poraženi od Filadelfije sa 99:103.\nSa 15 pobeda u 31 meču, ovo je najslabili start Lejkersa još od sezone 2002/03.\nU ostalim mečevima Dalas je savladao Vašington 103:94, Detroit je nadigrao Sakramento 103:97, a Atlanta je bila bolja od Nju Orleansa 95:86.\nVašington - Dalas 94:103\nNjujork - Portland 100:105\nDetroit - Sakramento 103:97\nNju Orleans - Atlanta 86:95\nDenver - LA Klipers 92:78\nLA Lejkers - Filadelfija 99:103


Sve više žena na visokim političkim funkcijama širom sveta - Stormfront\nSve više žena na visokim političkim funkcijama širom sveta\n11-21-2006, 04:41 AM #1\nOne šarmom osvajaju planetu\nNedavni izbori za Kongres u SAD i izbori za predsedničkog kandidata Socijalističke partije u Francuskoj bili su više nego uspešni za pripadnice lepšeg pola koje sve više dominiraju svetskom političkom scenom.\nPrvo se u istoriju, kao prva žena lider Demokratske stranke u Predstavničkom domu Kongresa SAD upisala Nensi Pelosi (66). Proslavljajući pobedu, ona je najavila da neće „povlađivati biračima, kao ni republikancima“. Dolaskom Pelosijeve na taj položaj, u američkoj politici su ostale svega dve ozbiljne funkcije koje nikada nisu obavljale žene - predsednik i potpredsednik. Postoje dobre šanse da se i to promeni ukoliko Hilari Klinton, koja je na izborima za Kongres osvojila drugi uzastopni šestogodišnji senatorski mandat u državi Njujork, bude odlučila da se kandiduje za predsedničke izbore u 2008.\nNove snage u Evropi predvodi Segolen Roajal, koja je postala prva žena u istoriji kandidat za predsednika Francuske. Roajalova je pokazala odvažnost više **** u životu - od detinjstva kada se borila da ocu pokaže da je ravnopravna sa braćom, pohađajući najbolje škole i univerzitete uprkos besparici i drugim poteškoćama, ali i rodivši četvoro dece u vezi sa partnerom sa kojim, na zgražavanje konzervativnih krugova, nije venčana. Ukoliko trijumfuje, Roajalova će već u susedstvu imati koleginicu od koje može mnogo da nauči. To je Angela Merkel, prva žena kancelar u istoriji Nemačke. Merkelova se odlično uklopila u društvo iskusnih političkih vukova na Starom kontinentu, a čak je nastavila i da održava dobre odnose sa Blerom, Širakom i Putinom. Poslednjih pet meseci na mestu predsedavajućeg nalazi se predsednica Finske Tarja Halonen. Ona je tokom poslednjih pet meseci odlično držala balans između Brisela i nezadovoljnih članica Unije, a tokom njenog mandata, Bugarska i Rumunija su dobile zeleno svetlo za priključenje Uniji.\n11-21-2006, 10:12 AM #2\nRe: Sve više žena na visokim političkim funkcijama širom sveta\nMa to je smejurija !\nDanas vise uopste nije ni vazno ko je na polozaju kada su pravi mocnici iz senke!


NVO Naša akcija pokrenula je projekat Mala biblioteka na otvorenom – Podgorica, koji se sprovodi u saradnji sa Fondacijom Naša Podgorica i NVO AUT. Ova biblioteka će, po primjeru ostalih otvorenih biblioteka u svijetu, raditi na principu – donesi knjigu – uzmi knjigu. Na javnim površinama u Podgorici biće postavljeni ormari sa knjigama za djecu i odrasle. NVO AUT – Alternativni centar za potrebe mladih biće zadužen za vizuelni izgled biblioteke, tj. oni će umjetnički ukrasiti ormare, tako da prolaznici i njihovim izgledom budu podstaknuti da zastanu i pogledaju.\nLokacije malih biblioteka po gradu biće objavljene naknadno.


Parlament Srpske da raspiše referendum o odluci Ustavnog suda BiH – Zvornik Danas\nNaslovna/izbor urednika/Parlament Srpske da raspiše referendum o odluci Ustavnog suda BiH\nBANJALUKA – Zvaničnici iz Republike Srpske saglasili su u sinoć potpisanoj zajedničkoj izjavi da Narodna skupština Srpske donese odluku i raspiše referendum na kome bi narod odlučio da li prihvata odluku Ustavnog suda BiH o ukidanju Dana Republike 9. januara.\n„Republika Srpska nastaviće da slavi Dan Republike 9. januar u skladu sa Zakonom o praznicima Srpske, koji u sebi ne sadrži elemente diskriminacije, ne ugrožava nacionalni i vjerski identitet i ravnopravnost ni jednog od tri konstitutivna naroda, i u potpunosti odgovara univerzalnim vrijednostima i evropskim tekovinama“, navodi se u zajedničkom izjavi, prenosi Glas Srpske.\n„Odluka je donesena uticajem međunarodnih sudija, što potvrđuje da Ustavni sud nije samostalan i nezavisan, te odbijamo bilo kakvo miješanje međunarodnih sudija u proces donošenja odluka suda, kao i pritiske međunarodnih predstavnika da se ovakva odluka implementira“, ističe se u izjavi.\n„Odluka Ustavnog suda od 26. novembra je u funkciji revizije istorijskih događaja, usljed kojih je nastala Republika Srpska 9. januara 1992. godine, što je apsolutno neprihvatljivo“, navodi se u izjavi.\n„Saglasni smo da se pripremi analiza svih odluka Ustavnog suda BiH od 2001. godine, te Narodna skupština Republike Srpske donese svoje zaključke o tome, posebno o onima koje su donesene preglasavanjem tri strane sudije i dva Bošnjaka nad ostalim sudijama“, navodi se u izjavi.\nDodik; Zajedničkom izjavom odbačena odluka Ustavnog suda BiH\n„Cijenimo da je ova odluka donesena uz intervencizam međunarodnih predstavnika i da postoji potreba da se u što skorijem roku, a najkasnije za 120 dana, razmotri i usvoji, što zahtijevamo od Parlamentarne skupštine BiH, zakon o Ustavnom sudu“, rekao je Dodik na konferenciji za novinare nakon sastanka.\n„Dogovorili smo da se u narednom periodu, na osnovu odluke Narodne skupštine Srpske, organizuje referendum koji bi se odnosio na pitanje da li narod u Republici Srpkoj podržava ovakvu odluku Ustavnog suda i da li podržava da 9. januar ostane praznik Srpske“, naveo je Dodik.\nDodik je istakao da je rasprava bila konstruktivna i izrazio zadovoljstvo zbog činjenice da su se okupili da u ovako komplikovanim političkim uslovima dođu do zajedničke izjave, u kojoj su pozvali i ostale političke patrije, institucije, organe, pa i pojedince da potpišu tu izjavu kao dio generalnog odnosa prema odluci Ustavnog suda.\n„Izražavajući na ovaj način potpuno jedinstvo u Republici Srpskoj i predstavnika političkih partija i nosilaca funkcija u Srpskoj i na nivou BiH, mi smo pokazali sposobnost i svijest da na ozbiljne izazove odgovorimo veoma ozbiljno i jedinstveno“, istakao je Dodik i izrazio zadovoljstvo što je postignuto to jedinstvo.\n„Republika Srpska će veoma brzo, u roku od nekoliko sedmica, predložiti novi zakon o Ustavnom sudu BiH u kojem će biti eliminisane sve mogućnosti da se, na neki način, zamjenski djeluje na OHR koji je do sada nametao odluke, a sada imamo Ustavni sud koji, upravo većinama koje su do sada manifestovane, a to je tri stranca i dva Bošnjaka, intervenišu u politički sistem, politički život i institucije u BiH“, rekao je Dodik.\nBosić: Zakonom definisati ingerencije Ustavnog suda BiH\nPredsjednik Srpske demokratske stranke Mladen Bosić izjavio je večeras da će biti predloženo donošenje zakona o Ustavnom sudu BiH kojim bi se definisale ingerencije tog suda „da ne bi bio politički faktor, nego da bi radio ono što mu pripada“.\nBosić je istakao da je Ustavni sud BiH odavno uzeo ingerencije koje mu ne pripadaju i da se „od onoga ko tumači i štiti ustavni poredak, pretvorio u nekoga ko prekraja zakone, ustave i odlukama transformiše ustavnu strukturu BiH“.\n„Usagalašenom izjavom zvaničnici iz Republike Srpske izražavaju političko protivljenje ovim procesima, kojima se preuzima uloga koju je nekada imao OHR u donošenju odluka“, rekao je Bosić novinarima u Banjaluci nakon sastanka predsjednika Republike Srpske Milorada Dodika i zvaničnika iz Srpske.\nOn je naveo da su zvaničnici iz Srpske dogovorili niz mjera i da podržavaju Deklaraciju Narodne skupštine Republike Srpske kojom je upozoreno da neće biti prihvaćeno ukidanje Dana Republike.\n„Vidjećemo kako će se odvijati ova situcija, ali, ukoliko je budu u Federaciji BiH željeli stabilizovati, moraju prihvatiti da je ovo problem preko koga ne možemo preći. Ponudićemo im dogovor koji bi bio u interesu svih, odnosno promijenjen ovakav način zloupotrebe Ustavnog suda BiH“, istakao je Bosić, koji je i član Kolegijuma Predstavničkog doma parlamenta BiH.\nPavić: Neodrživa odluka Ustavnog suda BiH\nLider DNS-a Marko Pavić izjavio je večeras da je neodrživa odluka Ustavnog suda BiH da je neustavan član Zakona o praznicima Srpske koji govori o 9. januaru kao Danu Republike.\nPavić je ocijenio da je donošenje ove odluke produkt mišljenja stranih sudija u Ustavnom sudu BiH, čiji je mandat istekao prije 10 godina.\n„Oni žele da mijenjaju ustavni položaj Republike Srpske, što je nedopustivo. To ne radi nijedan ustavni sud“, rekao je novinarima Pavić nakon sastanka predsjednika Republike Srpske Milorada Dodika i zvaničnika iz Srpske u Banjaluci.\nOn smatra da je večeras zaživjela nova praksa u političkom životu Republike Srpske.\n„Posebno mi je drago što je ovakva praksa zaživjela na temama od interesa za Republiku Srpsku, a ona podrazumijeva dogovor svih političkiu subjekata o bitnim pitanjima za funkcionisanje Srpske i BiH“, naveo je Pavić.\nĐokić: Sastanak kod predsjednika važan za budućnost Srpske\nPredsjednik Socijalističke partije /SP/ Petar Đokić izrazio je zadovoljstvo zbog večerašnjeg sastanka kod predsjednika Republike Srpske, ističući da je to dobar metod rada u složenim i važnim pitanjima za Republiku Srpsku.\n„Odluka Ustavnog suda BiH nas dovodi u situaciju da moramo zahtijevati potpuno drugačije mjere i aktivnosti u narednom periodu kako bi se spriječilo da se u budućnosti donose slične odluke“, rekao je Đokić novinarima u Banjaluci nakon sastanka kod predsjednika Republike Srpske Milorada Dodika kojem su prisustvovali politički zvaničnici iz Republike Srpske.\nĐokić je naglasio da je na sastanku konstatovano da je odluka Ustavnog suda BiH bitno narušila stabilnost i političke odnose u BiH.\nOčigledno je da se Ustavni sud BiH već duže vrijeme bavi onim što nije u njegovoj nadležnosti, a to je da bude političko tijelo koje će modelirati ustavne i ukupne političke odnose u BiH, istakao je Đokić.\nOn je naglasio da je takvo ponašanje Ustavnog suda na večerašnjem sastanku osuđeno, te zatraženo da se promijeni način rada, strane sudije isključe iz rada suda, a odluke zasnivaju na odlukama legitimnih političkih tijela BiH i to onih koji imaju pravo da biraju sudije Ustavnog suda, a koji će zastupati interese naroda i dva entiteta.\n„Mi ćemo sačekati i vidjeti da li će biti spremnosti kod nosilaca političkih funkcija ostalih naroda da prihvate našu inicijativu da idemo na promjenu Zakona o Ustavnom sudu BiH, a ako je ne bude mi ćemo za nekoliko mjeseci ponovo razmotriti ovo pitanje i donijeti odluku“, rekao je Đokić.\nPrema njegovim riječima, učesnici sastanka večeras nisu htjeli donijeti nijednu ishitrenu odluku iako se to možda očekivalo, nego odluku koja će biti u funkciji da se nešto promijeni u zemlji i da to bude doprinos trajnoj stabilnosti i sigurnosti i dobrim odnosima, a ne pogoršanju tih odnosa.\nBorenović: Nastavićemo da obilježavamo Dan Republike\nPredsjednik PDP-a Branislav Borenović izjavio je večeras da će Republika Srpska nastaviti da obilježava 9. januar – Dan Republike.\n„Bez obzira na konceptualne razlike koje imamo kao političke stranke, večeras smo pokazali da se ne odričemo našeg praznika. Pokazali smo i da želimo da budemo konstruktivni i da ukažemo na probleme koji postoje u BiH“, rekao je novinarima Borenović nakon sastanka u Banjaluci predsjednika Republike Srpske Milorada Dodika i zvaničnika iz Srpske.\nOn je istakao da Ustavni sud BiH funkcioniše mimo osnovnih principa Dejtonskog sporazuma.\n„Zbog toga smo donijeli odluku da pozovemo predstavnike druga dva konstitutivna naroda u BiH da zajednički kreiramo i usvojimo zakon o Ustavnom sudu BiH, gdje više neće biti preglasavanja naroda“, dodao je Borenović.\nPrema njegovim riječima, Republika Srpska poštuje Dejtonski mirovni sporazum.\n„Potrebno je isključiti sudije strance iz Ustavnog suda BiH u kome treba da rade ljudi iz BiH“, naglasio je Borenović.\nPredsjednik Narodnog demokratskog pokreta /NDP/ Dragan Čavić izrazio je zadovoljstvo zbog toga što je na sastanku kod predsjednika Republike Srpske večeras postignut dogovor i formulisan u zajedničku izjavu.\nČavić je naglasio da je riječ o jedinstvenom stavu svih učesnika sastanka koji pokazuje da niko nije spreman da vitalne i ključne faktore identiteta Republike Srpske žrtvuje zbog dnevnopolitičkog cilja.\n„Mi insistiramo da se u naredna četiri mjeseca završi cijeli posao u vezi sa zakonom o Ustavnom sudu BiH, to je u korist svih građana ove zemlje, i da konačno oni imaju svoje predstavnike u Ustavnom sudu koji će odlučivati na principima na kojima odlučuju ustavni sudovi entiteta“, rekao je Čavić novinarima u Banjaluci nakon sastanka predsjednika Republike Srpske Milorada Dodika i zvaničnika iz Srpske.\n„Sudije stranci su prije 15 godina morali da odu odavde i tada je trebalo da imamo zakon o Ustavnom sudu BiH, dva puta su pokretane inicijative iz Republike Srpske za usvajanje Zakona o ustavnom sudu – 2005 i 2007. godine i svaki put su odbijeni ti zahtjevi. Zato ovako više ne može“, poručio je Čavić.\n„Zbog toga smo se svi složili da ovu praksu prekinemo i postigli smo zajednički dokument na kojem ćemo istrajavati i djelovati zajednički i kroz Predstavnički dom i Dom naroda /Parlamentarne skupštine BiH/ i u Narodnoj skupštini“, rekao je Čavić.\nbih referendum srpske stranke ustavni sud\nČuveni glumac Stiven Segal u Beogradu: Posjetio prihvatilište za djecu!\nU Srpsku se vratilo 267.807 lica


U PRIPREMI ZAKON O SISTEMU PLATA ZAPOSLENIH U JAVNIM SLUŽBAMA: Uvodi se vrednovanje kvalitetnog rada, pa će oni koji se ističu, ma u kom sektoru bili, imati priliku da napreduju i do osam puta. Kadar sa visokom stručnom spremom, tokom radnog veka na istom radnom mestu, moći će svoju zaradu da uveća čak do 40 odsto\nMedicinska sestra u domu zdravlja i njena koleginica zaposlena na intenzivnoj nezi uskoro neće imati iste plate, dok će se lekari primarijusi supspecijalisti naći u najvišim platnim grupama, koje su ranije bile rezervisane isključivo za rukovodioce.\nOvo su samo neke od novina koje donosi predstojeća reforma sistema plata u Srbiji. Nadležni obećavaju da je ostavljen prostor da se između radnih mesta napravi razlika u pogledu odgovornosti, uslova rada, kreativnosti, rizika kojem se osoba izlaže i drugih specifičnosti posla.\n- Kadar sa visokom stručnom spremom, tokom radnog veka na istom radnom mestu, moći će svoju zaradu da uveća čak do 40 odsto - ističu u Ministarstvu državne uprave i lokalne samouprave. - Primera radi, nastavnik početnik, sa postojećom zaradom od oko 43.000 dinara, mogao bi na osnovu svojih performansi da dostigne platu i od 60.000 dinara.\n- Reforma plata doneće i veću socijalnu jednakost, a to će biti učinjeno smanjivanjem razlike između onih koji najviše i najmanje zarađuju i to ne kroz smanjivanje viših zarada, već kroz podizanje nižih - kažu nadležni. - I dok je ranije raspon između najniže i najviše plate iznosio čak devet, kroz primenu budućeg Zakona o sistemu plata zaposlenih u javnim službama smanjiće se ispod sedam. To će uticati na ravnomerniju distribuciju, podizanje životnog standarda i smanjenje siromaštva.\n- Iako jedno radno mesto pripada određenoj familiji, a samim tim i istoj platnoj grupi, uvođenjem vrednovanja specifičnosti posla ona će se ipak razlikovati - kažu u Ministarstvu. - To će od posebnog značaja biti za medicinske sestre, pa će one koje rade "teže" poslove od starta biti plaćane više.\nSistem će biti značajno fleksibilniji nego ranije i u srednjem roku će omogućiti rukovodiocima da adekvatno planiraju, upravljaju i unapređuju sisteme kojima upravljaju.\n- Zaposleni neće kao ranije biti svrstavani u tačke, već u fleksibilne raspone, koji će osim jasne diferencijacije i vrednovanja različitih radnih mesta, omogućiti nagrađivanje onih institucija koje odgovorno i pametno upravljaju finansijskim sredstvima, kao i onih zaposlenih koji u najvećoj meri doprinose unapređenju rada institucije - kažu nadležni.\nRukovodioci će morati odgovornije da raspolažu sredstvima, svesni fiskalnog prostora i stanja u zemlji, dok će zaposleni morati više pažnje da posvete rezultatima rada i zadovoljstvu građana.\nIzvor: Vebsajt Novosti, J. Ž. Skenderija, 29.05.2017.


Ko će i kako ukinuti srpske plate u školama i bolnicama\nPredsednik Srbije Aleksandar Vučić pozvao je Srbe sa Kosova da na predstojećim izborima glasaju za Srpsku listu. Međutim, izjava predsednika Srbije da će biti ukinute plate u školama i bolnicama, ako se ne bude čuo glas Srpske liste, izazvala je brojne reakcije na Kosovu.\nPolitički protivnici Srpske liste smatraju da je predsednik Srbije taj koji gasi srpske institucije i da tom izjavom preti i vređa zdrav razum sopstvenom narodu.\nPredsednik Srbije Aleksandar Vučić pozvao je u utorak Srbe sa Kosova da na predstojećim parlamentarnim izborima na Kosovu glasaju za Srpsku listu. U izjavi za Radio televiziju Srbije, Vučić je kazao bi u suprotnom to značilo kidanje svakih veza sa državom Srbijom.\n“Srbi, izađite na izbore, izađite u što je mogućem većem broju, jer glasamo za svoj opstanak na Kosovu i Metohiji, za opstanak na našim ognjištima, glasamo i za srpske plate u školama i bolnicama, jer će nam to sve ukinuti, ukoliko ne budemo imali pravo glasa, ukoliko se ne bude čuo glas Srpske liste”, naveo je između ostalog Vučić.\nPredsednik Srbije u svojoj izjavi nije precizirao ko će i na koji način ukinuti - kako je kazao - srpske plate u školama i bolnicama.\nPredstavnik koalicije “Sloboda" Nenad Rašić za Glas Amerike kaže da je “upravo Aleksandar Vučić taj koji je ugasio mnoge srpske institucije na Kosovu”.\n„Jel to onaj predsednik koji je ukinuo civlnu zaštitu na severu? Jel to onaj predsednik koji je ukinuo policiju na severu i integrisao je u kosovski sistem? Jel to onaj predsenik koji je ceo sever Kosova ukinuo, odnosno pripojio briselskim sporazumom? Jel to onaj predsednik koji je celo sudstvo srpsko ukinuo i pripojio ga institucijama Kosova? Jel on to priča ili najavljuje našim kosovskim Srbima ili preti našim Srbima da će tako nešto da se desi i njima? Mi, ne da ne možemo to da uradimo, nego jedini je on koji to može uraditi, a nažalost dao sam primere kako je to i uradio do sada“, kaže Rašić.\nPredsednik Partije kosovskih Srba Aleksandar Jablanović smatra da je predsednik Srbije izjavom da će biti ukinue srpske plate u školama i bolnicama, ako Srbi ne glasaju za Srpsku listu, „sebi dao veliku slobodu u ovlašćenjima“, koja mu - kako kaže - pripadaju Ustavom i zakonima.\n„Niko ne sme da ukida Srbima plate, bilo da oni rade u obrazovanju, bilo da rade u zdravstvu. Naši sunarodnici Srbi treba da znaju da jedini ko će im ukinuti plate to je zvanični Beograd i Srpska lista, ukoliko pobede na ovim izborima. Zato što oni imaju plan da se sa nama razgraniče, da se od nas ograde i to su isti oni ljudi koji su ukinuli pravosudni sistem, koji su ukinuli MUP, koji su ukinuli civilnu zaštitu…“, kaže za Glas Amerike Jablanović.\nIzjavu predsednika Srbije da će biti ukinute srpske plate u školama i bolnicama, ako se ne bude čuo glas Srpske liste, predsednik Samostalne liberalne stranke Slobodan Petrović doživljava kao pretnju Srbima sa Kosova, ali i kako kaže, vređanje njihovog zdravog razuma.\n„Ako Vučić misli da su Srbi sa Kosova izgubili zdrav razum, pa ne znaju ko je svih ovih godina unazad gasio srpske institucije i ko će ih ubuduće gasiti, ako ne daj bože, oni i dalje ostanu na vlasti, onda se on grdno vara. Onda on ne poznaje Srbe sa Kosova i upoznaće ih 6. oktobra. Mi se ovde svi znamo“, kaže za Glas Amerike Petrović.\nNa poziv predsednika Srbije da građani 6. oktobra na vanrednim parlamentarnim izborima na Kosovu glasaju za Srpsku listu, jer će u suprotnom biti pokidane sve veze sa državom Srbijom, reagovao je i pokret "Otadžbina", koji se zalaže za bojkot tih izbora. Ovaj pokret u saopštenju navodi da predsednik Srbije ne govori istinu i da „zapravo izlazak Srba na kosovske izbore znači kidanje veze sa državom Srbijom“.\n01.10.2020 Saslušanjem svedoka nastavlja se suđenje Arsiću (529)\n01.10.2020 Penzioneri u obavezi da se prijave u Penzijskim kancelarijama (383)


VLADAVINA PRAVA I EKOLOŠKI STANDARDI\nIzvor: N1/Beta/Lokalne novine | Obrenovac, 31.12.2021.\nNemačko ministarstvo bi moglo da usvoji novi pristup Zapadnom Balkanu\nMinistarstvo spoljnih poslova Nemačke moglo bi da usvoji novi pristup Zapadnom Balkanu u kome bi veći značaj dobila pitanja povezana sa vladavinom prava i ekološkim standardima, smatraju u Fondaciji Hajnrih Bel u Beogradu.\nDirektor kancelarije Fondacije u Beogradu Simon Ilse, u tekstu uz novogodišnju čestitku, osvrnuo se na nedavne događaje koji će se pokazati važnim u idućoj godini, u regionu i šire.\nU vezi izbora nove nemačke vlade, Ilse je naveo da će se posebno budno pratiti uloga Zelenih u povratku na pragmatični pristup kreiranju politike, kako u zemlji, tako i u inostranstvu.\n„U tom smislu, očekujemo da bi Savezno ministarstvo spoljnih poslova moglo da usvoji novi pristup regionu Zapadnog Balkana, mnogo više fokusiran na pitanja povezana sa vladavinom prava i ekološkim standardima“, napisao je Ilse.\nKako je naveo, nedavni dogadjaji razlog su za brigu oko vladavine prava u Srbiji, posebno kada je reč o zaštiti životne sredine.\nKada je reč o suočavanju sa prošlošću, Ilse se osvrnuo na mural osudjenom ratnom zločincu Ratku Mladiću u centru Beograda koji je ponovo ukazao na uzdržanost srpskih vlasti da se time pozabave i kazne odgovorne.\nU takvoj atmosferi, kako je dodao, slede referendum o promeni Ustava radi jačanja nezavisnosti pravosudja u januaru, kao i predsednički, parlamentarni i izbori za Beograd u aprilu.\nU Crnoj Gori, pše Ilse dalje, podele u društvu se samo produbljuju a nestabilnost vlade je pojačana poslednjih nedelja.\n"Ipak, uvereni smo da će gradjanska i proevropska Crna Gora pobediti", naveo je Ilse.


BBC Brexit vodič: Sve što morate da znate o izlasku Velike Britanije iz Evropske unije - Front Slobode\nBBC Brexit vodič: Sve što morate da znate o izlasku Velike Britanije iz Evropske unije\nOd osnovnih pojmova do uvida u pregovore između UK i EU, i odgovori na odabrana pitanja čitalaca\nOBJAVLJENO: 17.01.19 u 08:20\nBritanska premijerka Tereza Mej može na kratko da odahne - njena vlada je kroz iglene uši preživela glasanje o nepoverenju.\nPobunjeni poslanici torijevaca koji su pre samo 24 sata odbacili njen plan za Bregzit, sada su glasali da je zadrže u Dauning stritu - 325 glasova za na prema 306 protiv.\nEvo prijemčivog vodiča za Bregzit (Brexit) - počev od osnova pa sve do uvida u pregovore koji su u toku, a tu su i odgovori na odabrana pitanja koja smo dobili od čitalaca BBC News.\n- Izlazak iz EU bez sporazuma\n- Još jedno glasanje u parlamentu - Mej će dobiti tri nedelje za novi pokušaj ukoliko ne dobije željene glasove\n- Još jedan referendum o EU (ovo može da se desi samo ako vlada usvoji zakon o održavanju referenduma i većina u Donjem domu parlamenta to podrži)\n- Opšti izbori - omiljena opcija laburista ali za to je potrebno da se izglasa nepoverenje premijerki\n- Terezu Mej smene njeni vlastiti poslanici i novi lider pokuša da organizuje nove pregovore sa EU - torijevski poslanici kažu da su blizu dovoljnog broja potpisa da se pokrene izglasavanje nepoverenja\n- Neke od ovih opcija podrazumevale bi odlaganje zvaničnog datuma Bregzita od 29. marta za nekoliko meseci kako bi se imalo vremena za postizanje novog sporazuma, ukoliko EU pristane na to\nZvanično su započeli godinu dana posle referenduma, 19. juna 2017. godine.\n- Britanija jača u Evropi - glavnu međustranačku grupu koja se zalagala da Britanija ostane u EU predvodio je bivši predsednik Marks end Spensera lord Rouz. Nju su podržale ključne ličnosti Konzervativne stranke, uključujući premijera Dejvida Kamerona i ministra finansija Džordža Ozborna, većina poslanika laburista, uključujući stranačkog lidera Džeremija Korbina i Alana Džonsona, koji je predvodio britansku kampanju Laburisti za ostanak, Liberalne demokrate, Partija Velsa, Partija Alijanse i SDLP u Severnoj Irskoj, i Zelena stranka. Ko je finansirao kampanju:Britanija jača u Evropi sakupila je 12,1 miliona funti, uključujući dve donacije u ukupnoj vrednosti od 2,3 miliona funti od magnata supermarketa i kolege laburiste lorda Senzberija. Drugi veliki donatori za Ostanak bili su hedž fand menadžer Dejvid Harding (750.000 funti), biznismen i osnivač Treveleksa Lojd Drofman (500.000 funti) i Tauer limited partneršip (£500,000). Ko je još učestvovao u kampanji za ostanak: SNP je vodio vlastitu kampanju za ostanak u Škotskoj jer nije želeo da deli platformu sa konzervativcima. Nekoliko manjih grupa takođe je registrovalo kampanju\n- Glasaj za izlazak - Međupartijska kampanja koja je imala podršku visokih konzervativaca kao što su Majkl Gov i Boris Džonson, plus šačice poslanika laburista, uključujući Gizelu Sjutart i Grejema Stringera, i UKIP-ovog Daglasa Karsvela i Suzan Evans, i DUP u Severnoj Irskoj. Učestvovali su i bivši torijevski ministar finansija lord Loson i osnivač lord Oven. Kampanja je imala niz pridruženih grupa kao što su Farmeri za Britaniju, Muslimani za Britaniju i Aut end praud, gej anti-EU grupa za sakupljanje podrške u različitim zajednicama. Ko je finansirao kampanju:Glasaj za izlazak sakupio je 9,8 miliona funti. Među njegovim sledbenicima bio je biznismen Patrik Barbur, koji je dao 500.000 funti. Bivši ministar finansija Konzervativne stranke Piter Kradas donirao je 350.000 funti, a građevinski mogul Terens Adams dao je više od 300.000 funti. Ko je još vodio kampanju za izlazak: lider UKIP-a Najdžel Faraž nije bio deo Glasaj za izlazak. Njegova partija vodila je vlastitu kampanju i učestvovala je u Izlasku iz EU, kampanji koju je vodio bivši donator UKIP-a Aron Benks, a koji je sakupio ukupno 3,2 miliona funti. Trejd Junion i Socijalistička koalicija takođe su vodili vlastite kampanje za odlazak. Nekoliko manjih grupa isto su se registrovale u kampanji.\nAko u ovom trenutku otputuju u UK, pris\nPutinova vlast stvara novu generaciju prosvjednika\nDW: Šanse inicijative Jeremyja Corbyna za izglas...


Lideri EU odlučuju o ekonomskoj krizi i Lisabonskom ugovoru\nBRISEL, Šefovi država ili vlada Evropske unije će danas i sutra, u Briselu, usvojiti važne odluke o regulisanju finansijskog sistema, kao ključnom koraku za rješavanje ekonomske krize, a odobriće i bitne ustupke Irskoj da bi se mogao usvojiti Ugovor iz Lisabona o preustrojstvu institucija i djelotvornijem sistemu odlučivanja u EU.\nEvropski vođi su saglasni da je nužno učiniti sve da se dosadašnja odobrena ogromna budžetska sredstva od preko 400 milijardi evra potpuno ugrade u obnovu bankarskog sistema i “realne” proizvodne ekonomije, s tim da se ne ide u dalje budžetsko prezaduživanje i podsticanje rasta potrošnjom.\nKljučni stav je, a na to je u pismu liderima EU ukazao i predsjednik Evropske komisije Žoze Manuel Barozo, da sve mjere budu u cilju očuvanja radnih mjesta i oporavka privrednog rasta, jer nezaposlenost u EU i dalje raste, inflacija je na nuli, a proizvodnja još opada.\nStav je većine da treba ujednačiti poreske sisteme i stope, ali to odbijaju neke zemlje, poput Velike Britanije, koja tvrdi da bi to pogodilo London kao veliko svjetsko finansijsko središte.\nUgovor iz Lisabona, o čemu bi ponovo na referendumu trebalo da se izjasne Irci, bi omogućio i da u redove Unije budu primljene nove članice.\nUgovor iz Lisabona se smatra presudno važnim za moć EU da se izbori s globalnom ekonomskom krizom i glavnim svjetskim tehnološkim i privrednim takmacima u svijetu.\nŠefovi država ili vlada moraju da se izjasne i o sastavu buduće Evropske komisije, pri čemu vodeće članice Unije podržavaju ponovnu kandidaturu sadašnjeg predsjednika Komisije Žoze Manuela Baroza


Albanija na dve godine zakonom "ukida" lov i lovce\nAlbanija će na dve godine zabraniti sav lov da bi zaštitila životinje kojima zbog krivolova preti izumiranje, izjavio je danas albanski ministar za životnu sredinu Lefter Koka.\nZa kršenje moratorijuma na lov, predviđene su pre svega vrlo visoke novčane kazne koje će biti određene do polovine februara, kada na snagu stupa zakon\no zabrani lova.\nPrema izveštaju Ministarstva životne sredine, broj lisica, zečeva i prepelica opao je za 30 do 50 odsto, dok su mrki medved, fazan i orao potpuno nestali.\n"Nesposobnost vlasti da stave pod kontrolu lov i nelegalnu trgovinu divljim životinjama, uzrok je ovog nepodnošljivog masakra", rekao je predstavnik Udruženja lovaca Albanije, Astrit Beko.\nPo podacima policije, u Albaniji koja ima tri miliona stanovnika, registrovano je 75.000 lovačkih pušaka, a neprijavljenog oružja je mnogo više.\nMoratorijum na lov odnosiće se i na domaće i na strane lovce.


OTVORENO PISMO APOTEKA BEOGRAD UPRAVI ZA JAVNE NABAVKE\nNASLOVNA » Aktuelno\nOTVORENO PISMO APOTEKE BEOGRAD UPRAVI ZA JAVNE\nApoteka Beograd je, zbog izjave koju je direktor Uprave za javne nabavke dao 24.04.2013.godine, u dnevniku televizije B92, prinuđena da se ovoj upravi obrati na ovakav nacin.\nPre svega želimo da naglasimo da Apoteka Beograd apsolutno ne pokušava da izbegne primenu Zakona o javnim nabavkama, a što proističe iz date izjave, već jednostavno traži da se jasno utvrde status i obeveze apoteke ceneći delatnost koju obavlja. To, između ostalog podrazumeva, da Uprava za javne nabavke sa drugim nadležnim organima utvrdi ispisak naručilaca i spisak izuzetaka od primene zakona, a što nije blagovremeno urađeno, pa na sajtu uprave se još uvek može pročitati „da su spiskovi u izradi“. Pri tom napominjemo da je apoteka zvaničnu prijavu za izuzimanje upravi podnela još 31.01.2013.godine, na osnovu njihovog javnog poziva, ali očigledno uprava nije izvršila svoju zakonsku obavezu iako se zakon primenjuje od 1.aprila. Postavlja se logično pitanje-kako je moguće da apoteka počne primenu zakona, a da nije rešeno predhodno pitanje – da li je apoteka naručilac, odnosno da li je izuzeta od primene zakona, a što je i obaveza Uprave za javne nabavke.\nKonstatacija u izjavi direktora Uprave za javne nabavke da za nastašice lekova u apotekama nema razloga, jer apoteke mogu nabavljati lekove kako su to radile i poslednjih deset godina u najmanju ruku cenimo malicioznom, obzirom da se novi Zakon o javnim nabavkama primenjuje od početka aprila ove godine i da je za nepoštovanje istog predviđena i krivična odgovornost, koju rukovodstvo apoteke ne želi da preuzme.\nObzirom da se direktor Uprave za javne nabavke bavi apotekom u poslednjih 10 godine, nalazimo za potrebno da se osvrnemo i na taj period, u kom smislu naglašavamo sledeće:\nApoteka Beograd je državna, odnosno gradska ustanova koja sve svoje obaveze za poreze, doprinose, zarade za zaposlene i sve svoje obaveze prema dobavljačima, od kojih su mnoga javna preduzeća čiji su osnivači država ili lokalna samouprava, izmiruje u dan tačno. Takođe smo društveno odgovorna ustanova koja je kao jedan od svojih osnovnih ciljeva definisala zakonitost u radu, i nikada se ne bismo obratili medijima da smo u prepisci i u direktnim kontaktima sa nadležnima, mogli da rešimo problem sa javnim nabavkama lekova. U prilog činjenici da nismo imali nameru da kršimo ni Zakon o javnim nabavkama, govori to da smo se Upravi za javne nabavke i svim ostalim nadležnim organima kontinuirano obraćali sa zahtevima za davanje mišljenja i tumačenja na temu ovog Zakona, kao i činjenica da Apoteka Beograd raspisuje tendere za sva dobra koja nabavlja za krajnju potrošnju.\nApoteka Beograd je 2003.godine posle stupanja na snagu prvog Zakona o javnim nabavkama, koji nije predviđao izuzeće za nabavke radi dalje prodaje, sprovela restriktivni postupak uz stalne konsultacije sa Upravom. Zbog konstantnih problema u sprovođenju, a na koje se ukazuje i sada, na zahtev zainteresovanih strana, 01.07.2004.godine izvršene su izmene Zakona kojima je uvedeno ovo izuzeće. Od tada pa do danas, obraćali smo se Upravi za javne nabavke, kao organu čiji je jedan od zadataka koji mu je država dala u nadležnost prilikom formiranja, i stručna pomoc i edukacija kadra za primenu Zakona, sa pitanjima na temu da li se Zakon o javnim nabavkama primenjuje na nabavke lekova koji se izdaju na recept i načine primene istog. Na osnovu izmena zakona iz 2008.godine u martu 2009. godine smo, po tada važećem Zakonu, Upravi za javne nabavke dostavili spisak dobara na koji ćemo primeniti izuzetak od primene, a koji postoji i u sada važećem Zakonu - nabavka radi dalje prodaje. Na tim spiskovima su bili i lekovi koji se izdaju na recept. Uprava nam nije osporila to pravo. Posle sledećih izmena Zakona kojima se ukida dostavljanje spiskova dobara na koje će se primenjivati izuzetak, ali se uvodi termin posebna i isključiva prava, postavljamo Upravi za javne nabavke pitanje, da li se izuzetak za nabavke radi dalje prodaje primenjuje na nabavke lekova koji se izdaju na recept. Opet od Uprave ne dobijamo nikav odgovor, a od Ministarstva finansija dobijamo odgovor da se taj izuzetak primenjuje pod uslovom da Apoteka nema posebna i isključiva prava. Pošto tek najnoviji Zakon o javnim nabavkama sadrži definiciju tih prava, postavili smo odmah dodatno pitanje i Upravi i Ministarstvu finansija, da li Apoteka Beograd ima posebna i isključiva prava i na to pitanje ne dobijamo nikav odgovor. 15.01.2010.godine Ministarstvo finansija izdaje mišljenje kojeg su se pridržavale sve državne apoteke, a kojim se utvrđuje da se na nabavke lekova koji služe za dalju prodaju, pa i lekova koji se izdaju na recept, primenjuje izuzeće od primene Zakona.\nOd kada smo od DRI krajem decembra 2012. godine dobili preproruku da na nabavku lekova koji se izdaju na recept primenjujemo Zakon o javnim nabavkama i od kada smo dobili mogućnost da procitamo predlog najnovijeg Zakona, obracali smo se samo Upravi za javne nabavke 10 puta i to od januara pa do danas, sa pitanjima o načinu primene Zakona uključujući i prijavu koju smo 31.01.2013.godine, na javni poziv Uprave za javne nabavke dostavili da budemo uvršteni na spisak izuzeća od primene Zakona po istom osnovu. Navedeni spisak, iako je zakonski rok za njegovo donošenje istekao, Uprava jos uvek nije utvrdila. U međuvremenu smo na zahtev Zavoda za javno zdravlje Batut dostavili plan potreba lekova za 2013.godinu radi sprovođenja centralizovanih javnih nabavki. Prvo mišljenje kojim se definiše obaveza sprovođenja Zakona o janvim nabavkama na nabavke lekova koji se izdaju na recept dobili smo od Ministarstva finansija krajem februara 2013. godine, a od Uprave za javne nabavke 22.04.2013.godine.\nPosle objavljivanja nalaza i preporuke DRI počinje da se dovodi u pitanje i sama delatnost Apoteke, od toga da one nisu trgovine iako im je to registrovana delatnost, preko toga da apoteke ne vrše promet robe već pružaju usluge, iako je svim relevantnim zakonima definisano da apoteka vrši promet na malo lekova i ostale robe i niz dugih pitanja, znači jedno opšte zamešateljstvo, naročito kada se ima u vidu da se ta ista pitanja ne postavljaju kod apoteka izvan Plana mreže tj. kod privatnih apoteka, iako je jedina razlika izmedju njih i državnih u osnivaču, a ne u delatnosti koja je i kod jednih i kod drugih utvrđena Zakonom o zdravstvenoj zaštiti kao farmaceutska zdravstvena zaštita.\nNaglašavamo jos jednom, a na to smo ukazivali sve vreme, da primena Zakona o javnim nabavkama bez njegovih izmena ili dodatnih mišljenja, direktno dovodi Apoteku Beograd u situaciju da krši zakon o Zdravstvenom osiguranju koji definiše obavezu apoteka da imaju sve lekove sa Liste lekova, i u situaciju da ne može da vrši delatnost za koju je osnovana –snabdevanje stanovništva lekovima koji su pravo iz obaveznog zdravstvenog osiguranja.\nIz svega proizilazi da je Apoteka Beograd dovedena u potpunu pravnu nesigurnost i da je onemogućena da poštuje svoje maticne zakone, Zakon o zdravstvenoj zaštiti i Zakon o zdravstvenom osiguranju, ukoliko primenjuje Zakon o javnim nabavkama.\nJoš jednom ističemo da je resorno ministarstvo - Ministarstvo zdravlja, shvatilo problem apoteka u primeni Zakona o javnim nabavkama, i zato se obratilo Upravi da apoteke budu izuzete od primene Zakona samo do sprovodjenja centralizovanih javnih nabavki. Napominjemo da su državne apoteke na sopstveni zahtev uvrstene na spisak ustanova za koje ce država sprovoditi centralizovane javne nabavke.\nNa kraju ponavljamo da su cene lekova sa Liste lekova pod direktnom državnom kontrolom, tj. da su kako cene tako i maloprodajne marže za ove lekove definisane Uredbama i Odlukama Vlade RS, kao i Pravilnikom o listi lekova kojim se utvrđuju veleprodajne cene leka, na koje Apoteka dodaje zakonom i ugovorom sa RFZO, utvrđenu maržu i pdv i tako dobija maloprodajnu cenu po kojoj lekove fakturise Fondu. Listom lekova je takođe utvrđena i participacija i procentualno učešće u ceni lekova koje placaju građani, i to kao procenat od cena lekova utvrđenih pravilnikom o Listi lekova.\nOd januara pa nadalje smo pokušavali da zakažemo sastanak sa stručnim licima iz Uprave za javne nabavke kako bismo pojasnili svoj stav i molili da nam se pojasni sprovođenje zakona, ali u tome nismo uspeli. Takođe smo 25.03.2013.godine pokušali da zakažemo sastanak kome bi prisustvovali Ministarstvo zdravlja, DRI, Uprava za javne nabavke, RFZO i Filijala fonda za grad Beograd, Farmaceutska i Privredna komora. Pošto predstavnik Uprave za javne nabavke nije potvrdio svoj dolazak, otkazali smo sastanak, iako smo od Ministarstva zdravlja, RFZO i komora imali potvrdu prisustva.\nObaveštavamo sve zainteresovane strane da će Apoteka Beograd na svojoj internet strani objaviti sve dopise koje je na temu Zakona o javnim nabavkama poslala, kao i sva mišljenja koja je dobila.\nApoteka Beograd, posle svega iznetog, postavlja pitanje da li je potpuno slučajno, da se posle 10 godina postojanja Zakona o javnim nabavkama, ovo pitanje od strane Uprave za javne nabavke postavlja baš sada?


Dodik sa Štraheom: Austrija podržava vojnu neutralnost BiH - 13.05.2019, Sputnik Srbija\nPredsedavajući i srpski član Predsedništva BiH Milorad Dodik izjavio je danas u Beču da austrijske vlasti imaju puno razumevanje za stav da BiH treba da ostane... 13.05.2019, Sputnik Srbija\n13:46 13.05.2019 (Osveženo: 03:53 26.08.2021)\n© FotoKristijan Hajnc Štrahe i Milorad Dodik\nPredsedavajući i srpski član Predsedništva BiH Milorad Dodik izjavio je danas u Beču da austrijske vlasti imaju puno razumevanje za stav da BiH treba da ostane vojno neutralna.\nDodik je istakao da će Austrija podržati put BiH ka EU i da između dve zemlje nema otvorenih pitanja.\n13 Maj 2019, 13:09\n„Veoma je važno što sam Štrahea informisao o situaciji u BiH, ali i da se ja informišem u vezi sa perspektivama u vezi sa evropskim izborima. Oni će se bitno odraziti na stanje u BiH. U BiH postoji konsenzus da se kreće ka EU i veoma je važna podrška Austrije, koja će nakon mišljenja Evropske komisije, koje očekujemo ovog meseca, podržati kandidatski status BiH“, naglasio je Dodik.\nPrema njegovim rečima, ekonomska saradnja sa Austrijom je veoma široka, a razgovarano je da na nivou ministarstava bude uspostavljena dodatna saradnja da bi bili realizovani projekti u oblasti infrastrukture i energetike.\n„Značajni investitori u sektoru malih i srednjih preduzeća dolaze iz Austrije, i značajan broj banaka sa sedištem u Austriji ili sa austrijskim kapitalom učestvuje u razvoju naše privrede i ekonomije. Austrija je zainteresovana za razvoj i učešće u projektima u oblasti energetike i sa nekim kompanijama je već o tome razgovarano. Rado prihvatamo austrijske investitore i u Srpskoj i u celoj BiH“, istakao je Dodik.\nOn je rekao da je obavestio Štrahea da se u BiH vraćaju ljudi koji su bili u redovima terorističke organizacije DAEŠ i da je to realan problem kojim treba da se pozabave.\nDodik je naglasio da se u BiH formira nova trasa za dolazak migranata, za čije prihvatanje BiH nema logistiku.\n„Politika koju vodi Štrahe definisala je ukupnu politiku Austrije u vezi sa migracijama. To je bila uspešna politika koja je podrazumevala, pre svega, očuvanje subjektiviteta i interesa Austrije. Procene govore da je ovog leta moguće da u BiH uđe oko 50.000 migranata. To je ozbiljan problem koji može da utiče na bezbednosnu, ekonomsku i socijalnu situaciju“, naglasio je Dodik.\n„Razmatrali smo i pitanje vojne neutralnosti, koju potpuno podržavamo. Mi Austrijanci imamo potpuno razumevanje za to, i to je veoma značajno za sprečavanje konflikata u budućnosti“, izjavio je Štrahe.\n13 Maj 2019, 13:24\nOn je istakao da ga sa Dodikom povezuje dugogodišnje prijateljstvo, ali da je važno da su razmenili mišljenja u vezi sa privrednom saradnjom i drugim važnim pitanjima, kao što su migracije.\n„Razmatrali smo saradnju na području infrastrukture, ali i ostala pitanja kao što je bezbednosna situacija i moguća saradnja, naročito u pogledu obezbeđenja spoljnih granica“, rekao je Štrahe.\nOn je istakao da je tokom leta moguće očekivati novi talas u kojem će doći do 50.000 novih migranata.\n„To je veliki izazov i potrebno je suočiti se sa tim problemom da ne bi došlo do grešaka kao 2015. godine, kada su jednostavno propuštani ti ljudi. Neophodno je da na području bezbednosne politike razmenimo naša saznanja i iskustva, naročito u pogledu zaštite granice. Takvu saradnju imamo i sa drugim državama“, rekao je Štrahe.\nPrema njegovim rečima, posebno zabrinjava što se veliki broj bivših boraca DAEŠ-a vraća u BiH.\n„Ova opasnost preti BiH i celoj Evropi. Veoma je važno kako se suočiti sa tom opasnošću kako bi bio suzbijan radikalni islamizam i islamistički terorizam. Ti ljudi predstavljaju bombe koje mogu kad-tad eksplodirati i bila bi greška da ništa ne činimo“, upozorio je Štrahe.\nOn je naglasio da Austrija podržava put BiH ka EU, kao i priključenje celog prostora jugoistočne Evrope.\nDodik je pozvao Štrahea da poseti Sarajevo i Banjaluku, što je on prihvatio, ali termin posete još nije preciziran.\n„Rado sam prihvatio taj poziv i želim da budem Dodikov gost. Nadam se da će to biti moguće do 21. jula“, rekao je Štrahe.


Problemi na sve strane, najstariji selektor na svetu "popio" otkaz zbog krize - Sportska centrala\n28 mar 2020. 20:03\nNaime, selektor reprezentacije Urugvaja, Oskar Tabarez, dobio je otkaz posle punih 14 godina provedenih na klupi ove selekcije. Tabarez je, ujedno, bio najstariji selektor nekog nacionalnog tima, pošto je napunio 73 godine.\nU ovoj južnoameričkoj zemlji još uvek nema velike krize sa koronavirusom, ali je Savez odlučio da je preduhitri.\n– Savez je rešio da donese neke teške odluke i tako na vreme ublaži negatovne posledice i zaštiti instituciju. Pored Tabareza, otkaze je dobilo i 400 zaposlenih u Savezu, te su raskinuti svi ugovori sa spoljnim saradnicima, a ostali su samo oni neophodni za normalno funkcionisanje asocijacije, navodi se u sapštenju.\nInače, Oskar Tabarez je legendarni selektor koji je sa Urugvajom ostavrio plasman u polufinale Svetskog prvenstva 2010. godine u Južnoj Africi, ali i stigao do titule na KOPA Amerika godinu dana kasnije.


Početna » Svet » Page 1590\nDanas je sa niškog aerodroma „Car Konstantin“ avion Iljušin-26 poneo humanitarnu pomoć Srbije za sirijski grad Alep.\nPiše: Danas Online 20. 10. 2016.\nDuraković predao zahtev CIK\nNačelnik Srebrenice Ćamil Duraković predao je danas zahtev Centralnoj izbornoj komisiji Bosne i Hercegovine (CIK BiH) za ponovno brojanje glasova na lokalnim izborima u Srebrenici.\nBritanska mornarica prati ruski nosač\nBritanska mornarica uputila je razarač HMS Dankan u Lamanš da nadgleda prolazak borbene grupe oko ruskog nosača aviona Admiral Kunjecev, javio je danas AP pozivajući se na ministra odbrane Velike Britanije Majkla Falona.\nRuta koja povezuje više od četiri milijarde ljudi na tri kontinenta\nPre tri godine, zvanični Peking je obznanio inicijativu za Novi put svile čiji je cilj produbljivanje unutrašnjih reformi i otvaranje Narodne Republike Kine prema drugim članicama međunarodne zajednice radi usklađivanja politike, trgovine, prevoza, energije i razmene informacija.\nPiše: Borislav Korkodelović 20. 10. 2016.\nRazmena optužbi Hilari Klinton i Donalda Trampa, otišli bez pozdrava\nŽestokom razmenom optužbi, Hilari Klinton i Donald Tramp okončali su seriju debata i postavili scenografiju za konačni obračun dve vizije američke budućnosti – na biralištima 8. novembra. Tramp odbio da odgovori da li će prihvatiti rezultate izbora, neubedljiva ekonomska vizija Hilari Klinton. Putinova senka nad debatom.\nPiše: RTS 20. 10. 2016.\nSvemirski istraživački robot „Skjapareli“ sleteo je na Mars, što je prvi pokušaj Evrope da prizemlji letelicu na Crvenoj planeti od neuspeha „Bigla dva“ pre više od 10 godina.\nNagrađena snimateljka koja je šutirala izbeglice\nSnimateljka Petra Laslo, koja je prošle godine nasilno zaustavila izbeglicu sa detetom dok je pretrčavao granicu Srbije i Mađarske, dobila je nagradu za dokumentarni film o borcu u revoluciji 1956. godine, javio je FoNet.\nPiše: M. M. 19. 10. 2016.\nMarinci možda dolaze u Norvešku\nSjedinjene Američke Države žele da pošalju 300 marinaca u Norvešku, saopštilo je danas Ministarstvo odbrane u Oslu.\nPiše: B. Korkodelović 19. 10. 2016.\nSavet za privatizaciju i kapitalne projekte raspisao je danas javni poziv za učešće na tenderu za privatizaciju Luke Bar prodajom akcija.\n1 … 1.589 1.590 1.591 … 1.694


Beta 9. maja 2022. 13:50\nAmbasador Francuske u Beogradu Pjer Košar i ministarka za evropske integracije Srbije Jadranka Joksimović danas su povodom Dana Evrope, 9. maja dodelili nagrade najuspešnijim učesnicima konkursa „Zamislite budućnost Evrope“.\nOni su uručili 27 nagrada najuspešnijim učesnicima konkursa u kategorijama stariji osnovci, srednjoškolci i studenti.\nČestitajući laureatima Košar je rekao da period krize i neizvesnosti kroz koji trenutno prolazi Evropa poziva na jedinstvo, solidarnost i izgradnju zajedničke budućnosti.\n„Više nego ikada, ta zajednička budućnost se stvara zahvaljujući mladima, kada ih uključujemo, slušamo i uzimamo u obzir njihova čekivanja“, rekao je.\nOn je dodao da su današnji laureati primer za celu generaciju jer oni „brinući se za životnu sredinu, izbeglice, starije ili razmišlajući o novim demokratskim institucijama oličavaju evropske vrednosti“.\nPoruka mladih da žele da se priključe EU, prema njegovim rečima, predstavlja poruku optimizma koju EU čuje i na koju želi da odgovori.\nMinistarka za evropske integracije Srbije Jadranka Joksimović je rekla da kada se govori o Danu Evrope, ne govori se samo o danu EU već o evropskom kontinetu koji treba da bude ujedinjen, miran, solidaran, prosperitetan, koji omogućava mladima da putuju i obrazuju se gde žele.\nOna je zahvalila na organizovanju dodele nagrada baš na Dan Evrope i Dan pobede nad fašizmom, dodajući da se na konkurs prijavilo 79 učenika, što pokazuje da su mladi u Srbiji obrazovani i da prate aktuelna dešavanja.\nDodala je da su mladi u svojim radovima pokazali posebno interesovanje za teme koje se tiču klimatskih promena, zaštite životne sredine, socijalne politike, novih zapošljavanja i o napretku digitalizacije.\nOtpravnica poslova Delegacije EU Matea Norčič rekla je da se danas obeležava godišnjica Šumanove deklaracije koja je pre 72 godine „postavila jednostavne ali vizionarske ideje za izgradnju dugotrajnog mira“ ali i „pobeda nad nacizmom i fašizmom između ostalog zahvaljujući velikim žrtvama i istrajnosti Jugoslavije, Srbije i srpskog naroda“.\nEU i Srbija dele iste vrednosti, istoriju i kulturu a sigurna sam i istu budućnsot. Vi, mladi, talentovani i ambiciozni građani Srbije ste i budući građani EU i računamo na vas u kreiranju naše zajedničke budućnosti“, istakla je.\nNa konkursu koji su, povodom francuskog predsedavanja Savetom EU, organizovali Francuski institut u Srbijii i Ministarstvo za evropske integracije Srbije, učestvovali su mladi iz Pirota, Niša, Novog Sada, Gornjeg Milanovca, Smedereva, Novog Pazara, Nove Varoši, Sombora, Kuršumlije, Sremskih Karlovaca, Leskovca i Beograda.\nUčesnici konkursa su na francuskom odgovarali na pitanje šta bi po njima trebalo da budu prioriteti Evrope u narednih deset godina – za đake, odnosno, za studente, šta bi uradili za budućnost Evrope da su na čelu neke evropske zemlje.


Olakšica za korisnike: Povodom novog operativnog sistema, Majkrosoft izbacio aplikaciju koja provjerava uslove računara - Srpskainfo\nNakon najave operativnog sistema Vindovs 11, Majkrosoft je podelio aplikaciju za provjeru ispravnosti računara koja skenira vaš računar kako bi utvrdila da li ispunjava uslove za nadolazeće ažuriranje operativnog sistema Vindovs. Ipak, aplikacija je ubrzo uklonjena zbog kontroverzi u vezi sa sistemskim zahtjevima.\nSada je ponovo dostupna za preuzimanje, tako da možete provjeriti da li vaš hardver ispunjava uslove za novi OS Majkrosofta. Potreban vam je 64-bitni procesor sa najmanje dva jezgra i taktom od 1 GHz, 4 GB RAM-a i 64 GB minimalne interne memorije. Veće ograničenje predstavlja zahtjev za funkcijom TPM 2.0 koju je potrebno omogućiti putem postavki BIOS -a, ukoliko je podržana.\nMeđutim, postoje i računari koji zadovoljavaju minimalne zahtjeve, ali ih Vindovs 11 ne podržava. To su CPU-i iz Intelove linije sedme generacije i neki AMD-ovi Rizen čipovi druge generacije, prenosi B.92.\nMajkrosoft je to primio k znanju i kaže da će provjeravati da li korisnici koji učestvuju u programu Insajdera koji pokreću pomenute procesore imaju problema sa Vindovsom 11. A ako ne, uključiće Intelove Rizen CPU-ove sedme i AMD-ove druge generacije. u zvanično podržanom hardveru. Ali to će se vjerovatno dogoditi nakon što se pojavi stabilna verzija operativnog sistema Vindovs 11.\nDo sada su samo odabrani Intel čipovi sedme generacije prihvatljivi – Core i7-7820HK, Core X i Xseon V serije mogu zvanično da pokreću Vindovs 11. Podržani su i Kvalkomovi čipovi Snapdragon 850 ili noviji. Neki od AMDovih Rizen CPU druge generacije su takođe na bijeloj listi.\nDigitalna Srpska aplikacijaMajkrosoftusloviVindovs 11\nVindovs 11 priprema nova ažuriranja: Korisnici će imati olakšice na najkorištenijim aplikacijama


Širom Turske protesti protiv Trumpove odluke: Jerusalem je čast muslimana\nŠirom Turske u petak su održani protesti protiv odluke američkog predsjednika Donalda Trumpa, koju je saopštio u srijedu, da SAD priznaje Jerusalem kao glavni grad Izraela, javlja Anadolu Agency (AA).\nNa hiljade osoba okupilo se poslije džuma-namaza u različitim dijelovima Istanbula kako bi protestovali posljednju odluku američke administracije.\nIspred džamije Sultana Fatiha demonstranti su nosili zastave Palestine te uzvikivali anti-izraelske slogane.\nOkupljeni su nosili i transparente na kojima je pisalo “Jerusalem je bio i bit će naš” i “Jerusalem je čast muslimana”.\nTakođer, na protestima održanim ispred džamije Eyup sultan, koji su održani u organizaciji 70 nevladinih organizacija, okupilo se na hiljade osoba.\nU glavnom gradu Ankari su također održani masovni protesti na kojima se okupilo na hiljade građana.\nDemonstranti, okupljeni u centru Ankare, tom prilikom su poručili da je odluka SAD-a pokušaj da se legitimizira izraelska okupacija palestinskog teritorija.\nProtesti su održani i u drugim turskim gradovima, uključujući Izmir, Aydin, Manisu, Denizli, Konyu, Kayseri, Nigde, Kirsehir, Nevsehir, Erzurum, Erzincan, Tunceli i Agri.\nOkupljeni u Erzurumu su poručili da muslimani žele mir i sigurnost u cijelom svijetu.\n“Mi želimo mir, ali izgleda da neki u svijetu žele tenzije i rat. Jerusalem je bio i bit će muslimanski”, poručili su okupljeni u ovom turskom gradu.\nDemonstranti su pozvali američku administraciju da povuče odluku u vezi s Jerusalemom.\nOkupljeni građani u gradu Tunceliju su poručili da Trumpova odluka predstavlja otvorenu prijetnju miru i stabilnosti čitavog regiona.\nDramatična promjena u politici SAD-a dovela je do demonstracija na palestinskim teritorijem pod izraelskom okupacijom, Turskoj, Egiptu, Jordanu, Tunisu, Alžiru, Iraku i mnogim drugim islamskim zemljama.


Zahtev ULUSa za rešavanje radnih prostora umetnika – ULUS\nPodstaknuti inicijativom velikog broja umetnika koji su ostali bez radnih prostora preprodajom zgrade BIGZ-a ULUS je danas uputilo dopise Ministarstvu kulture i informisanja RS sa zahtevom za pronalaženje održivog rešenja za problem radnih prostora umetnika koji se sve više pokazuje kao značajna prepreka u njihovom radu. Takođe, predstavnici ULUS-a su o ovoj temi tokom prethodne godine razgovarali sa Sekretarijatom za kulturu Grada Beograda u vezi moguće podrške Grada u obezbeđivanju prostora za rad umetnika.\nNedavnim istraživanjem koje je sprovela radna grupa inicirana u okviru ULUS-a pokazano je da je pitanje nedostupnosti prostora za rad jedno od glavnih problema koje muči umetnike. Od 500 ispitanika preko 51,2% se izjasnilo da rad obavlja u istom prostoru u kome i živi.\nUdruženje likovnih umetnika Srbije pokreće jedno veliko pitanje za koje se već dugo pripremamo, ali ono ovih dana postaje previše aktuelno da bismo ga mogli dalje odlagati. Naime, zbog nedavne preprodaje zgrade Bigza u Bulevaru Vojvode Mišića 17, veliki broj naših kolega umetnika/ca, ali i kolega muzičara/ki, ostaje bez prostora za rad. Nedavnim istraživanjem koje je sprovela radna grupa inicirana u okviru ULUS-a pokazano je da je pitanje nedostupnosti prostora za rad jedno od glavnih problema koje muči umetnike. Od 500 ispitanika preko 51,2% se izjasnilo da rad obavlja u istom prostoru u kome i živi, 12% da radi u iznajmljenim prostorima, a samo 12.8% da ima sopstveni atelje. Ovakvi uvidi a i aktuelna situacija tera nas da pokrenemo pitanje ateljea, odnosno prostora za rad umetnika, koji su nekada ranije bili obezbeđivani u saradnji udruženja sa državnim institucijama. Već godinama situacija u ovom pogledu postaje samo još gora za umetnike, koji su primorani da se snalaze na najrazličitije načine, u skladu sa svojim sve skromnijim finansijskim mogućnostima.\nMolimo Vas da razmotrite moguća rešenja za pronalaženje modela po kome bi državne institucije mogle da obezbede i ponude dostupne prostore za rad umetnicima koji žive i rade u Srbiji. U iznalaženju adekvatnog modela neophodna je saradnja nadležnih organa na nivou lokalnih samouprava, direkcije za imovinu i imovinsko pravne poslove.\nZgrada Bigza je dugo godina bila primer toga koliko je bitno da postoji jedan veliki prostor koji okuplja veliki broj različitih stvaralaca koji su samim tim upućeni i na međusobnu saradnju, ali najpre na produkciju i unapređenje kulturnog života i identiteta grada, države ali i celog regiona. Jedan takav centar u kom se različite kreativne sfere i oblasti mogu susretati i sarađivati, jeste potencijalni faktor kreativnog razvoja društva. Ovakvi prostori u svetu privlače ne samo kulturne radnike već i veliki broj turista. To su mesta koja kreiraju pogon za kulturni razvoj šire društvene zajednice.\nApelujemo da država nađe adekvatne zamenske prostore koji bi umetnici mogli iznajmljivati po povoljnijoj ceni, a koji bi imali osnovne uslove za rad (struju, komunalije i sl), ali i stabilne ugovore o zakupu prostora koji bi bili prepreka iznenadnim iseljenjima. Naša je preporuka da ako je moguće to bude jedan veliki kompleks koji bi mogao biti prostor za veliki broj ateljea, ali i muzičke studije.\nUdruženje likovnih umetnika Srbije kao reprezentativno udruženje u kulturi za oblast likovnih umetnosti može preuzeti obavezu koju je decenijama unazad već vršilo, a to je vođenje evidencije o dodeli radnih prostora prema pravilnicima koji bi bili usklađeni sa savremenom dinamikom rada u ovoj oblasti.\nOvom prilikom Vas molimo za zakazivanje sastanka na kome bismo zajedno mogli da razmotrimo moguće modele za rešavanje ovog gorućeg pitanja za veliki broj umetnika.\nKategorija: Saopštenja i informacije 26. марта 2021.\nPRETHODNAPrevious post:Informacija o sahrani Ere Milivojevića i komemoracijiSLEDEĆANext post:KONKURS // BIJENALE MLADIH 2021


Nova laboratorija za inovacije u Istočnoj Africi za širenje digitalnih finansijskih usluga - Internet ogledalo\nYou are at:Home»News»Svet»Nova laboratorija za inovacije u Istočnoj Africi za širenje digitalnih finansijskih usluga\nNova laboratorija za inovacije u Istočnoj Africi za širenje digitalnih finansijskih usluga\nPočetak rada MasterCard laboratorije za finansijsku inkluziju u Istočnoj Africi koju je finansirala Fondacija Bila i Melinde Gejts razvijaće finansijske usluge koje će ljudima pomoći da ostvare bolju budućnost\nPERČIS, Njujork, 5. decembar 2014. godine – Milioni ljudi širom Istočne Afrike koji žive u ili na ivici siromaštva imaju problema da plate školarinu svojoj deci ili da plate neophodne zdravstvene usluge u nepredviđenim situacijama. Oni su zarobljeni u ekonomiji koja počiva na gotovini i nedostaju im finansijske usluge koje bi ih zaštitile od rizika, omogućile im da ulažu u svoju budućnost i da izgrade sebi bolji život.\nKompanija MasterCard je najavila pokretanje MasterCard laboratorije za finansijsku inkluziju – nove inicijative koja za cilj ima da dopre do više od 100 miliona ljudi širom sveta razvijanjem praktičnih i ekonomski isplativih finansijskih rešenja koja će im pružiti širi pristup finansijskim uslugama i time pomoći da izgrade stabilnu budućnost na duži vremenski period.\nPomoću donacije Fondacije Bila i Melinde Gejts u vrednosti od 11 miliona američkih dolara tokom tri godine, ova laboratorija će raditi na kreiranju novih ideja sa lokalnim preduzetnicima, vladama i drugim interesnim stranama širom Istočne Afrike i na brzom pretvaranju ovog koncepta u stvarnost.\n„Preveliki broj ljudi nema pristup najosnovnijim finansijskim uslugama, zbog čega oni ostaju zarobljeni u ekonomiji koja se zasniva na gotovini, a koja nameće veće rizike i troškove upravo onima koji ih sebi najmanje mogu priuštiti,” – izjavio je Adžej Banga, predsednik i izvršni direktor kompanije MasterCard. „Uz ulaganje Gejts Fondacije, a u kombinaciji sa našim snažnim inovativnim rešenjima, kompanija MasterCard će raditi na kreiranju i proširivanju finansijskih usluga koje otvaraju mogućnosti za inkluziju i pomažu ljudima da sebi stvore bolju, svetliju budućnost.”\nGejts Fondacija sarađuje sa privatnim sektorom, nevladinim organizacijama, vladama država i drugim licima na usmeravanju resursa i stručnih znanja ka rešavanju ključnih izazova koji se ne mogu razrešiti pukim delovanjem tržišnih sila. Sa ovom donacijom, fondacija želi da finansijske usluge stavi na raspolaganje onima čiji je ekonomski život usporen i zasenjen kombinacijom lokalnih faktora i njihovim isključivanjem iz svih institucija. Ova donacija će omogućiti kompaniji MasterCard da dopre do onih novih tržišta koja bi inače bila komercijalno neodrživa.\nNa globalnom nivou, inovacije u digitalnom plaćanju omogućavaju većem broju ljudi da iskoriste prednosti formalnih finansijskih usluga. Ovi alati su jednostavni za korišćenje, efikasni i poseduju potencijal da značajno umanje troškove.\nUprkos ovim inovacijama, na svetu još uvek ima 2,5 milijardi odraslih ljudi koji su isključeni iz formalnog finansijskog sistema. Oni nemaju pristup osnovnim finansijskih uslugama i prinuđeni su da se oslanjaju na gotovinu, što za posledicu ima nestabilnost i značajne rizike.\nNova laboratorija biće deo MasterCard laboratorija, globalnog sektora za istraživanje i razvoj u kompaniji MasterCard, gde je u fokusu evolucija tehnoloških i potrošačkih trendova, a gde je prethodnih nekoliko godina kreirano na stotine prototipova u raznim oblastima, od prihvata plaćanja do autentifikacije plaćanja do P2P plaćanja. Koristeći provereno uspešan inovativni proces, laboratorija će kreirati rešenja za finansijsku inkluziju i stavljati najbolje ideje u komercjalnu upotrebu, prethodno prolazeći kroz faze koncepta, prototipa i probnog rešenja, brže nego ikada ranije.\nFondacija će tokom naredne tri godine obezbediti donacije u visini od 11 miliona američkih dolara u svrhu istraživanja i razvoja – s tim da će kompanija MasterCard finansirati rad laboratorije. Ugovorom je predviđeno i dodatnih osam miliona američkih dolara za ideje koje dostignu fazu inkubacije, kako bi svakom startap rešenju pružili najbolju šansu da dostigne komercijalne razmere i postane vitalan deo nove ekonomije. Kompanija MasterCard će upravljati MasterCard laboratorijom za finansijsku inkluziju na način koji osigurava ostvarivanje Globalnog pristupa. Ovim se obezbeđuje da rezultati laboratorije budu od istinske koristi siromašnim ljudima, uz najširu moguću primenu tih rešenja i mogućnost proširivanja takvih rešenja na region, a možda i na celi svet.\nRad koji se obavlja u MasterCard laboratorijama za finansijsku inkluzuju vodi ka kreiranju novih proizvoda i usluga namenjenih siromašnim ljudima koje će koristiti kako postojeću tako i novu infrastrukturu, uključujući i onu koja nije konkretno vezana za kompaniju MasterCard. Znanje stečeno u MasterCard laboratorijama za finansijsku inkluziju koristiće se za opšte dobro, a svi proizvodi i usluge koji poteknu iz laboratorije primenjivaće standarde koji obezbeđuju maksimalnu fleksibilnost kako bi se pomoglo jačanje lokalnih pružalaca finansijskih usluga, a u korist siromašnih ljudi u zemljama u razvoju.\nOva inicijativa je jedna od nekoliko široko usmerenih saradnji koje je kompanija MasterCard otpočela u saradnji sa pravnim licima iz javnog i privatnog sektora, a koje brzo donose benefite i bezbednost sredstava elektronskog plaćanja na nivou cele Afrike i širom planete.


Drugi po redu Studentski privredni forum u organizaciji Centra za edukaciju i društvenu emancipaciju mladih (CEDEM) biće realizovan 4. i 5. marta 2016. godine u prostorijama Privredne komore Srbije.\nForum će biti organizovan u vidu dvodnevnog seminara u okviru koga će kroz brojna predavanja, radionice i panel diskusije biti obrađene raznovrsne teme – od socijalnog preduzetništva, preko pravila dobrog javnog nastupa, pokretanja ličnog biznisa do oglašavanja putem društvenih mreža, tako da će moći da se prijave svi zainteresovani studenti različitih obrazovnih profila.\nStudentski privredni forum jedan je od najznačajnijih projekata Centra za edukaciju i društvenu emancipaciju mladih. Cilj foruma je da na jednom mestu okupi studente društveno-humanističkih nauka, uspešne privrednike i preduzetnike kako bi zajedno analizirali privredno stanje u Srbiji i pokušali da daju odgovore na mnogobrojna pitanja koja zaokupljuju pažnju studenata.\nZbog velikog uspeha prvog projekta održanog prošle godine, Studentski privredni forum podržan je od strane Ministarstva omladine i sporta, Ministarstva prosvete, nauke i tehnološkog razvoja, kao i Privredne komore Srbije.


Сертић: Држава више не прашта дугове\t| Arhiva internet prezentacije Ministarstva privrede do 31. avgusta 2021. godine\nSertić: Država više ne prašta dugove\nMinistar privrede Željko Sertić izjavio je danas da su informacije o ekološkoj katastrofi, usled isključenja struje u Srpskoj fabrici stakla u Paraćinu, neistinite i ružne, i dodao da menadžment te fabrike dizanjem panike želi da iznudi od države oprost velikih dugova.\nSertić je, na konferenciji za medije, rekao da JP Elektroprivreda Srbije posluje po zakonima države i da je u skladu s tim izvršilo sve pripremne radnje kako bi radnici i rukovodstvo SFS bili obavešteni o potrebi rešavanja problema velikih dugovanja.\nPrema njegovim rečima SFS je napravila ogromne dugove ne samo prema EPS-u i Srbijagasu, već i prema komercijalnim dobavljačima.\nOn je poručio da nijedno preduzeće u Srbiji više ne može da posluje, a da ne plaća svoje obaveze.\n„Vreme ekonomske utopije davno je prošlo. Vreme u kojem je postojala mogućnost da radite i stvarate neki dohodak, a zakidate državu, je davno prošlo i više se nikada neće vratiti“, naglasio je Sertić.\nMinistar je dodao da je u Srbiji postao model ponašanja da, kada god zaškripi u poslovanju, rukovodstvo posegne za prijateljima iz sindikata, pokrenu se štrajkovi, od države se traži oprost dugova…\n„Pominje se da je država kriva što su preduzeća propala. Jedina greška države je što ovu negativnu ekonomsku spiralu nije odavno presekla. Nije postojala politička volja i hrabrost da se to uradi, da se stane ispred fabirka i preduzeća koje su nekada bile okosnica razvoja, da se kaže da to tržište više ne postoji, da su došla nova vremena, koja mi nismo birali, već je nametnuo svet…“, rekao je Sertić.\nOn je istakao da se život promenio i sada moramo mnogo više da radimo u uložimo truda i znanja, što će omogućiti da oni, koji su sposobni da prežive u tržišnoj utakmici, nastave da posluju.\nAntić je izjavio da je rešenje problema sa Srpskom fabrikom stakla u Paraćinu, čije rukovodstvo najavljuje ekonomsku katastrofu usled isključenja struje u njihovim postrojenjima, veoma lako – poptisivanje ugovora osnabdevanju energentima i za reprogram dosadašnjih dugova.\n„Moraju da poptišu ugovor o snabdevanju, reprogram za sadašnja potraživanja i da počnu da plaćaju svoje obaveze. Ako to nisu u stanju ili neće to da učine, moraju, u skladu s procedurom, da se pripreme za bezbedno gašenje postrojenja, hlađenje peći, i da čitav sistem spreme za iskljucenje sa sistema električne energije“, rekao je Antić.\nOn je dodao da ne veruje da će taj scenario biti neophodan i pozvao vlasnike da se jave EPS-u i Srbijagasu i da počnu da izvršavaju svoje obaveze.\nMinistar je rekao da će direktori EPS-a i Srbijagasa na hitan sastanak pozvati menadžment staklare, koliko već sutra ujutro, kako bi potpisali ugovore i nastavili da izmiruju svoje obaveze. „Neplaćanje dugova za energente se neće više tolerisati“, poručio je Antić.\nEPS je obavestio SFS da će zbog nagomilanih dugova prestati da isporučuje struju sutra, 17. jula u podne. Oni za isporučen gas duguju 1,868 milijardi dinara, objasnio je Antić, dodajući da je dug za struju 250 miliona dinara, a u 2015. staklara nije imala ni dinar isplate.\nPočetna»Vesti»Sertić: Država više ne prašta dugove


Lideri IT kompanija u Bici za porodilišta | PC Press\nLideri IT kompanija u Bici za porodilišta\n19. mart 2013. 15. mart 2017. Jovana Milićević\nLideri uspešnih IT kompanija prikupili su sredstva za nabavku 35 CTG aparata namenjena poro dilištima u Srbiji, a u okviru prvog donatorskog skupa za podršku projektu „Bitka za porodilišta“.\nPokretač ove akcije bila je kompanija Microsoft Srbija, kao donatori su se pridružile kompanije HP, Saga, Intel, Oracle, OSA-Računarski inženjering, Extreme, SBS, ComTrade, Aigo BS i eSmart Systems, a za organizaciju skupa bili su zaduženi Fond B92 i Američka privredna komora u Srbiji.\n„Biti biznis lider podrazumeva pre svega odgovornost, posvećenost i spremnost za učešće u procesu identifikacije i promocije zajedničkih vrednosti, kreaciju vizije boljeg društva i aktivan doprinos transformaciji ove vizije u realnost. Mi ne smemo zaboraviti da je danas kriza morala daleko opasnija i smrtonosnija od ekonomske krize i zato je više nego ikad postalo neophodno podići nivo svesti o ličnoj, korporativnoj i društvenoj odgovornosti za pomoć i brigu o onima kojima je pomoć najpotrebnija, bez obzira kojoj grupi pripadaju. Drugim rečima, boreći se za ekonomske ciljeve ne smemo ni po koju cenu zanemariti socijalne ciljeve“ izjavila je Maja Piščević, direktorka Američke privredne komore u Srbiji.\nVeran Matić, predsednik Upravnog odbora Fonda B92, rekao je da je ova inicijativa nastala iz Microsoftove manifestacije Sinergija. “Ta reč upravo je najbolje objašnjenje načina na koji smo do sada radili u akcijama Fonda. Nastojali smo da proizvedemo sinergiju onih kojimaa je pomoć potrebna sa onima koji imaju i žele da pomognu, onih koji predstavljaju institucije sistema sa onima koji sistem mogu da poboljšaju, stvarali smo sinergiju između pojedinaca, nevladinih organizacija, kompanija, sportskih društava, obrazovnih institucija i različitih udruženja, u veliku zajednicu koja je sposobna da rešava probleme koji na drugi način nisu mogli biti rešeni. Priključenje IT industrije toj zajednici na ovaj način sigurno će doneti dobre rezultate kao i uspešan model za buduće slične akcije”, poručio je Matić.\nBorko Kovačević, direktor marketinga Microsofta za Balkan istakao je da kompanija Microsoft kao lider u razvoju softvera, kao i druge IT kompanije koje su lideri u svojim oblastima, zajedno, ličnim primerom, snose veliku odgovornost u promociji društveno odgovornog poslovanja.\nTagovi: AmCham, ComtradeGroup, HP, Intel, Microsoft Srbija, Osa računarski inženjering, Saga\n← 3D TV Toshiba 40TL938\nNove Sony XBA-C10 “bubice” →


PLANIRANI troškovi: Ministarstvo meri Vulinu rejting, kažu "nije skupo"\n29/03/2020 | 11:20\nPLANIRANI troškovi: Ministarstvo meri Vulinu rejting, kažu “nije skupo”\nMinistarstvo odbrane raspisalo je javnu nabavku za uslugu ispitivanja rejtinga ministra Aleksandra Vulina u medijima, objavljeno je u sredu 25. marta na zvaničnom portalu tog ministarstva.\nKako se navodi, reč je o javnoj nabavci “male vrednosti”, a period realizacije ispitivanja je od 5. aprila 2020. do 31. marta 2021. godine.\n“Usluga medijski rejting ministra odbrane obuhvata podatak o mestu ministra odbrane među članovima Vlade. Dostavlja se na početku meseca za prethodni mesec u interaktivnom formatu koji korisniku obezbeđuje uvid u poziciju ministra odbrane u medijima prema zadatim parametrima (vrsti medija – štampani, elektronski, veb portali, pojedinačnim medijima vrednosna usmerenost (tonalitet), po vremenskom perioda)”, ističe se u pozivu.\nDrugi deo usluge, kako se dodaje, podrazumeva eksponiranost ministra odbrane u medijima i obuhvata broj priloga o ministru odbrane, njihovo vrednosno usmerenje u praćenim medijima razvrstane prema vrsti, kategoriji i pojedinačnim medijima.\nRok za podnošenje ponuda je osam dana od objavljivanja poziva, a najkasnije 3. aprila 2020.godine.\nNačelnik Uprave za odnose sa javnošću Mihailo Zogović objašnjava da Ministarstvo odbrane, u okviru svojih funkcionalnih nadležnosti, već više od deset godina pribavlja uslugu media monitoringa koji sadrži standardne zahteve – pres-kliping, elektronski kliping, veb-kliping, prenos medijskih objava, naslovne strane štampanih medija, alarm-kliping i eksponiranost ministra odbrane na mesečnom nivou u medijima.\nNavedena nabavka uvrštena je u Godišnji plan javnih nabavki Ministarstva odbrane za 2020. godinu koji je donet početkom godine, a njeno pokretanje planirano je za mart mesec, dodaju u Ministarstvu.